title: Neuvoston täytäntöönpanoasetus (EU) N:o 693/2012, annettu 25 päivänä heinäkuuta 2012 , täytäntöönpanoasetuksen (EU) N:o 723/2011 (Kiinan kansantasavallasta peräisin olevien tiettyjen rauta- ja teräskiinnittimien tuonnissa asetuksella (EY) N:o 91/2009 käyttöön otetun lopullisen polkumyyntitullin laajentamisesta koskemaan Malesiasta lähetettyjen tiettyjen rauta- ja teräskiinnittimien tuontia riippumatta siitä, onko niiden alkuperämaaksi ilmoitettu Malesia) muuttamisesta myöntämällä vapautus asianomaisista toimenpiteistä yhdelle malesialaiselle vientiä harjoittavalle tuottajalle ja kyseisen vientiä harjoittavan tuottajan tuonnin kirjaamisen päättämisestä

text:
               31.7.2012

               FI

               Euroopan unionin virallinen lehti

               L 203/23

         NEUVOSTON TÄYTÄNTÖÖNPANOASETUS (EU) N:o 693/2012,
   annettu 25 päivänä heinäkuuta 2012,
   täytäntöönpanoasetuksen (EU) N:o 723/2011 (Kiinan kansantasavallasta peräisin olevien tiettyjen rauta- ja teräskiinnittimien tuonnissa asetuksella (EY) N:o 91/2009 käyttöön otetun lopullisen polkumyyntitullin laajentamisesta koskemaan Malesiasta lähetettyjen tiettyjen rauta- ja teräskiinnittimien tuontia riippumatta siitä, onko niiden alkuperämaaksi ilmoitettu Malesia) muuttamisesta myöntämällä vapautus asianomaisista toimenpiteistä yhdelle malesialaiselle vientiä harjoittavalle tuottajalle ja kyseisen vientiä harjoittavan tuottajan tuonnin kirjaamisen päättämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 11 artiklan 4 kohdan ja 13 artiklan 4 kohdan,
   ottaa huomioon Euroopan komission ehdotuksen, jonka tämä on tehnyt neuvoa-antavaa komiteaa kuultuaan,
   sekä katsoo seuraavaa:
   A.   VOIMASSA OLEVAT TOIMENPITEET

               (1)

               Neuvosto otti asetuksella (EY) N:o 91/2009 (2) käyttöön polkumyyntitoimenpiteet Kiinan kansantasavallasta peräisin olevien tiettyjen rauta- ja teräskiinnittimien tuonnissa. Neuvosto laajensi täytäntöönpanoasetuksella (EU) N:o 723/2011 (3) nämä toimenpiteet koskemaan tiettyjä Malesiasta lähetettyjä rauta- ja teräskiinnittimiä, jäljempänä ’laajennetut toimenpiteet’, lukuun ottamatta tiettyjen kyseisessä asetuksessa nimenomaisesti mainittujen malesialaisten yritysten tuottamien rauta- ja teräskiinnittimien tuontia.

         B.   NYKYINEN TUTKIMUS

   1.   Tarkastelupyyntö

               (2)

               Komissio vastaanotti pyynnön saada vapautus laajennetuista toimenpiteistä perusasetuksen 11 artiklan 4 kohdan ja 13 artiklan 4 kohdan nojalla. Pyynnön esitti Malesiassa toimiva tuottaja Andfast Malaysia Sdn. Bhd., jäljempänä ’Andfast’.

         2.   Tarkastelun vireillepano

               (3)

               Komissio tutki Andfastin toimittaman näytön ja totesi, että on olemassa riittävät perusteet panna vireille perusasetuksen 11 artiklan 4 kohdan ja 13 artiklan 4 kohdan mukainen tutkimus sen määrittämiseksi, voidaanko Andfastille myöntää vapautus laajennetuista toimenpiteistä. Kuultuaan neuvoa-antavaa komiteaa ja annettuaan asianomaiselle unionin tuotannonalalle tilaisuuden esittää huomautuksia komissio pani asetuksella (EU) N:o 1164/2011 (4), jäljempänä ’tarkastelun vireillepanosta annettu asetus’, vireille Andfastin osalta täytäntöönpanoasetusta (EU) N:o 723/2011 koskevan tarkastelun.

               (4)

               Tarkastelun vireillepanosta annetulla asetuksella kumottiin täytäntöönpanoasetuksella (EU) N:o 723/2011 käyttöön otettu polkumyyntitulli Andfastin tuottaman ja Malesiasta lähettämän, tutkittavana olevan tuotteen tuonnin osalta. Samalla tulliviranomaiset velvoitettiin perusasetuksen 14 artiklan 5 kohdan nojalla toteuttamaan tarvittavat toimenpiteet tällaisen tuonnin kirjaamiseksi.

         3.   Tarkasteltavana oleva tuote

               (5)

               Tarkastelun kohteena oleva tuote on Malesiasta lähetetyt muusta kuin ruostumattomasta teräksestä valmistetut tietyt rauta- ja teräskiinnittimet eli puuruuvit (lukuun ottamatta kansiruuveja), itsekierteittävät ruuvit, muut kannalliset ruuvit ja pultit (myös niihin kuuluvine muttereineen ja aluslaattoineen, mutta lukuun ottamatta poikkileikkaukseltaan täyteisestä materiaalista sorvattuja ruuveja, varren paksuus enintään 6 mm, ja lukuun ottamatta rautatie- tai raitiotieradan rakennusosien kiinnittämiseen tarkoitettuja ruuveja ja pultteja) sekä aluslaatat, jotka luokitellaan tällä hetkellä CN-koodeihin ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 ja ex 7318 22 00, jäljempänä ’tarkasteltavana oleva tuote’.

         4.   Tutkimus

               (6)

               Komissio ilmoitti Andfastille ja Malesian edustajille virallisesti tarkastelun vireillepanosta. Asianomaisia osapuolia pyydettiin esittämään näkemyksensä ja niille ilmoitettiin, että ne voivat pyytää kuulemista. Tällaisia pyyntöjä ei saatu.

               (7)

               Komissio lähetti Andfastille myös kyselylomakkeen ja sai vastauksen asetetun määräajan kuluessa. Komissio hankki ja tarkisti kaikki tarkastelun kannalta tarpeellisina pitämänsä tiedot. Andfastin toimitiloihin tehtiin tarkastuskäynti.

         5.   Tutkimusajanjakso

               (8)

               Tutkimusajanjakso käsitti 1 päivän lokakuuta 2010 ja 30 päivän syyskuuta 2011 välisen ajan, jäljempänä ’tutkimusajanjakso’. Tietoja kerättiin vuoden 2008 ja tutkimusajanjakson lopun väliseltä ajalta sen selvittämiseksi, oliko kaupan rakenteessa tapahtunut muutoksia.

         C.   TUTKIMUKSEN TULOKSET

               (9)

               Tutkimuksessa vahvistui, että Andfast ei ole etuyhteydessä yhteenkään kiinalaiseen tai malesialaiseen viejään tai tuottajaan, joihin sovelletaan polkumyyntitoimenpiteitä, eikä ollut vienyt tarkasteltavana olevaa tuotetta Euroopan unioniin sen tutkimuksen tutkimusajanjaksolla, joka johti laajennettuihin toimenpiteisiin, eli 1 päivän tammikuuta 2008 ja 30 päivän syyskuuta 2010 välisenä aikana. Andfast vei tarkasteltavana olevaa tuotetta ensimmäisen kerran vasta sen jälkeen, kun toimenpiteet oli laajennettu koskemaan Malesiaa.

               (10)

               Andfastin jalostustoimintaa voidaan pitää perusasetuksen 13 artiklan 2 kohdassa tarkoitettuna kokoonpanona ja valmistuksena. Andfast tuo Kiinan kansantasavallasta aihioita, jotka kierteitetään ja pinnoitetaan ja joihin kiinnitetään mutterit ja aluslaatat sen toimitiloissa Malesiassa. Lopputuote myydään ja viedään siihen etuyhteydessä olevalle yritykselle unionissa.

               (11)

               Tätä ei pidetä prosessina, johon liittyy toimenpiteiden kiertämistä, koska voitiin osoittaa, että kokoonpanossa tai valmistuksessa käytettävien, Kiinan kansantasavallasta tuotujen osien arvonlisäys on enemmän kuin 25 prosenttia valmistuskustannuksista.

               (12)

               Ei löytynyt näyttöä siitä, että Andfast olisi ostanut asianomaista lopputuotetta Kiinan kansantasavallasta jälleenlaivatakseen tai myydäkseen sitä edelleen Euroopan unioniin.

         D.   TARKASTELUN KOHTEENA OLEVIEN TOIMENPITEIDEN MUUTTAMINEN

               (13)

               Ottaen huomioon edellä mainitut päätelmät, joiden mukaan Andfast ei ole ollut osallisena kiertämiskäytännöissä, yritys olisi vapautettava voimassa olevista polkumyyntitoimenpiteistä.

               (14)

               Tarkastelun vireillepanosta annetussa asetuksessa säädetty, Andfastin Malesiasta lähettämiä tiettyjä rauta- ja teräskiinnittimiä koskevan tuonnin kirjaaminen olisi lopetettava. Perusasetuksen 14 artiklan 5 kohdassa säädetään, että toimenpiteitä voidaan toteuttaa kirjattua tuontia vastaan kirjaamispäivästä alkaen, mutta koska yritys vapautetaan toimenpiteistä, Andfastin Malesiasta lähettämistä tietyistä rauta- ja teräskiinnittimistä, jotka on unioniin tuotaessa kirjattu tarkastelun vireillepanosta annetun asetuksen mukaisesti, ei olisi kannettava polkumyyntitullia.

               (15)

               Andfastin tuottamien tiettyjen rauta- ja teräskiinnittimien tuonnille myönnetty vapautus laajennetuista toimenpiteistä on perusasetuksen 13 artiklan 4 kohdan mukaisesti voimassa sillä edellytyksellä, että vapautus on lopullisesti vahvistettujen tosiseikkojen mukaan perusteltu ja ettei vapautusta esimerkiksi todeta myönnetyn asianomaisen yrityksen toimittamien väärien tai harhaanjohtavien tietojen perusteella. Jos alustavan näytön perusteella toisin osoitetaan tai jos Andfastin vienti Euroopan unioniin lisääntyisi huomattavasti, komissio voi panna vireille tutkimuksen selvittääkseen, onko vapautuksen peruuttaminen perusteltua.

               (16)

               Andfastin tuottamien tiettyjen rauta- tai teräskiinnittimien tuonnin vapauttaminen laajennetuista toimenpiteistä perustuu tämän tarkastelun päätelmiin. Tämä vapautus koskee näin ollen yksinomaan Malesiasta lähetettyjen, kyseisen yrityksen tuottamien tiettyjen rauta- ja teräskiinnittimien tuontia. Jos yritystä ei ole erikseen mainittu täytäntöönpanoasetuksen (EU) N:o 723/2011 1 artiklan 1 kohdassa (mukaan luettuina erikseen mainittuihin yrityksiin etuyhteydessä olevat yritykset), sen tuottamille, maahantuoduille rauta- ja teräskiinnittimille ei voida myöntää tätä vapautusta, vaan niihin on sovellettava mainitulla asetuksella käyttöön otettua jäännöstullia.

               (17)

               Jotta näitä vapautuksia sovellettaisiin asianmukaisesti, tarvitaan erityistoimenpiteitä. Tällainen erityistoimenpide on vaatimus sellaisen pätevän kauppalaskun esittämisestä jäsenvaltioiden tulliviranomaisille, joka täyttää täytäntöönpanoasetuksen (EU) N:o 723/2011 liitteessä esitetyt vaatimukset. Tuontiin, jonka yhteydessä ei esitetä tällaista kauppalaskua, on sovellettava laajennettua polkumyyntitullia.

         E.   MENETTELY

               (18)

               Andfastille ja kaikille muille asianomaisille osapuolille on ilmoitettu niistä tosiasioista ja huomioista, joiden perusteella Andfastille aiottiin myöntää vapautus laajennetuista toimenpiteistä. Huomautuksia ei ole saatu,

         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetuksen (EU) N:o 723/2011 1 artiklan 1 kohta lisäämällä seuraava yritys sellaisten tiettyjä rauta- ja teräskiinnittimiä Malesiassa tuottavien yritysten luetteloon, joiden tiettyjen rauta- ja teräskiinnittimien tuonti on vapautettu laajennetun lopullisen jäännöspolkumyyntitullin soveltamisesta:

      ”Andfast Malaysia Sdn. Bhd. (Taric-lisäkoodi B265)”.

   2 artikla
   Tulliviranomaiset velvoitetaan lopettamaan asetuksen (EU) N:o 1164/2011 3 artiklan nojalla tapahtuva tuonnin kirjaaminen. Polkumyyntitullia ei kanneta tällä tavoin kirjatusta tuonnista.
   3 artikla
   Tämä asetus tulee voimaan sitä päivää seuraavana päivänä, jona se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä heinäkuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  EUVL L 343, 22.12.2009, s. 51.

      (2)  EUVL L 29, 31.1.2009, s. 1.

      (3)  EUVL L 194, 26.7.2011, s. 6.

      (4)  EUVL L 297, 16.11.2011, s. 53.


title: Komission täytäntöönpanoasetus (EU) 2017/1185, annettu 20 päivänä huhtikuuta 2017, Euroopan parlamentin ja neuvoston asetusten (EU) N:o 1307/2013 ja (EU) N:o 1308/2013 soveltamista koskevista yksityiskohtaisista säännöistä komissiolle toimitettavien tietojen ja asiakirjojen tiedoksiantamisen osalta sekä useiden komission asetusten muuttamisesta ja kumoamisesta (ETA:n kannalta merkityksellinen teksti. )

text:
               4.7.2017

               FI

               Euroopan unionin virallinen lehti

               L 171/113

         KOMISSION TÄYTÄNTÖÖNPANOASETUS (EU) 2017/1185,
   annettu 20 päivänä huhtikuuta 2017,
   Euroopan parlamentin ja neuvoston asetusten (EU) N:o 1307/2013 ja (EU) N:o 1308/2013 soveltamista koskevista yksityiskohtaisista säännöistä komissiolle toimitettavien tietojen ja asiakirjojen tiedoksiantamisen osalta sekä useiden komission asetusten muuttamisesta ja kumoamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1307/2013 (1) ja erityisesti sen 67 artiklan 3 kohdan,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (2) ja erityisesti sen 126 ja 151 artiklan sekä 223 artiklan 3 kohdan,
   sekä katsoo seuraavaa:

               (1)

               Asetuksella (EU) N:o 1307/2013 on kumottu ja korvattu neuvoston asetus (EY) N:o 73/2009 (3), ja asetuksella (EU) N:o 1308/2013 on kumottu ja korvattu neuvoston asetus (EY) N:o 1234/2007 (4). Asetuksilla (EU) N:o 1307/2013 ja (EU) N:o 1308/2013 sekä niiden perusteella hyväksytyillä säädöksillä vahvistetaan lukuisia velvollisuuksia, jotka koskevat tietojen ja asiakirjojen tiedoksiantamista komissiolle. Kyseisillä asetuksilla myös siirretään komissiolle valta antaa asiaa koskevia delegoituja säädöksiä ja täytäntöönpanosäädöksiä. On tarpeen hyväksyä tällaisilla säädöksillä eräitä sääntöjä, jotta jäsenvaltioiden toteuttama tietojen ja asiakirjojen tiedoksiantaminen komissiolle tapahtuisi sujuvasti. Kyseisillä säädöksillä olisi korvattava komission delegoidulla asetuksella (EU) 2017/1183 (5) korvattavassa komission asetuksessa (EY) N:o 792/2009 (6) säädetyt säännöt.

               (2)

               Olisi vahvistettava asetuksissa (EU) N:o 1307/2013 ja (EU) N:o 1308/2013, sellaisina kuin ne ovat täydennettyinä delegoidulla asetuksella (EU) 2017/1183, säädettyjen ilmoitusvelvollisuuksien noudattamiseksi vaadittavien tietojen ja asiakirjojen tiedoksiantamismenettely ja täsmennettävä sen poikkeukset.

               (3)

               Jotta asiakirjoja voitaisiin pitää pätevinä komission tarkoituksiin, niiden ja niihin liittyvien metatietojen aitous, eheys ja luettavuus olisi voitava taata jaksolla, jonka ajan ne on säilytettävä.

               (4)

               Asiakirjojen hallinnoinnissa on noudatettava henkilötietojen suojaamisesta annettuja sääntöjä. Tätä varten olisi sovellettava unionin lainsäädännössä ja erityisesti Euroopan parlamentin ja neuvoston direktiivissä 95/46/EY (7), Euroopan parlamentin ja neuvoston asetuksissa (EY) N:o 45/2001 (8) ja (EY) N:o 1049/2001 (9) sekä Euroopan parlamentin ja neuvoston direktiivissä 2002/58/EY (10) säädettyjä yleisiä sääntöjä, ja jäsenvaltioiden ohjeistukseksi olisi vahvistettava lisäsäännöksiä.

               (5)

               Ilmoitettujen tietojen on oltava asianomaisten markkinoiden kannalta relevantteja, paikkansapitäviä ja täydellisiä, ja jäsenvaltioiden olisi vahvistettava järjestelyt tämän varmistamiseksi, mukaan lukien tarpeelliset toimenpiteet sen varmistamiseksi, että talouden toimijat antavat niille vaaditut tiedot asianmukaisessa määräajassa.

               (6)

               Jos jäsenvaltio ei ole lähettänyt ilmoitusta, komission olisi yksinkertaisuuden lisäämiseksi ja hallinnollisen taakan keventämiseksi pidettävä sitä jäsenvaltion tekemänä tyhjänä ilmoituksena.

               (7)

               Jäsenvaltio voi toimittaa markkinoiden kannalta relevantteja lisätietoja enemmän kuin tässä asetuksessa vaaditaan. Komissio asettaa tietojärjestelmän kautta saataville muodon, jossa tällaiset tiedot on toimitettava.

               (8)

               Tietoja tuotteiden hinnoista, tuotannosta ja markkinoista tarvitaan maataloustuotteiden markkinoiden seuraamiseksi, analysoimiseksi ja hallinnoimiseksi sekä asetuksen (EU) N:o 1308/2013 soveltamiseksi. On myös asianmukaista vahvistaa tällaisten tietojen ilmoittamista koskevat säännöt.

               (9)

               Ilmoitusvelvollisuuksia koskevien sääntöjen yksinkertaistamiseksi ja käytön helpottamiseksi on asianmukaista sisällyttää tähän asetukseen säännökset, jotka koskevat jäsenvaltioiden ilmoituksia komissiolle maatalousmarkkinoita koskevien tietojen ja erityisesti hintojen, tuotannon ja tasetietojen osalta, ja joista säädetään nykyisellään komission asetuksissa (EY) N:o 315/2002 (11), (EY) N:o 546/2003 (12), (EY) N:o 1709/2003 (13), (EY) N:o 2336/2003 (14), (EY) N:o 2095/2005 (15), (EY) N:o 952/2006 (16), (EY) N:o 1557/2006 (17), (EY) N:o 589/2008 (18), (EY) N:o 826/2008 (19), (EY) N:o 1249/2008 (20), (EY) N:o 436/2009 (21), (EU) N:o 1272/2009 (22) ja (EU) N:o 479/2010 (23) sekä komission täytäntöönpanoasetuksissa (EU) N:o 543/2011 (24) (EU) N:o 1288/2011 (25) (EU) N:o 1333/2011 (26) ja (EU) N:o 807/2013 (27). Kyseiset ilmoitusvelvollisuudet olisi saatettava ajan tasalle saatujen kokemusten perusteella yhteisen maatalouspolitiikan hallinnon tehostamiseksi.

               (10)

               Jotta saadaan kattava kuva ilmoitetuista hintatiedoista ja voidaan seurata suuntauksia, on asianmukaista vaatia, että jokainen hintasarja on määriteltävä.

               (11)

               Jäsenvaltioiden, jotka eivät ole ottaneet käyttöön euroa, on tehtävä hintailmoitukset virallisessa valuutassaan.

               (12)

               Unionin on tehtävä Maailman kauppajärjestölle (WTO) eräitä ilmoituksia WTO:n maataloussopimuksen (28) 18 artiklan 2 kohdan mukaisesti, kuten täsmennetään 30 päivänä kesäkuuta 1995 annetun WTO:n asiakirjan G/AG/2 4 kohdassa ja vientikilpailusta 19 päivänä joulukuuta 2015 tehdyn WTO:n ministerineuvoston päätöksen (WT/MIN(15)/45-WT/L/980) liitteessä. Unionin on näiden vaatimusten noudattamiseksi saatava jäsenvaltioilta eräitä, erityisesti kotimaiseen tukeen ja vientikilpailuun liittyviä tietoja. Sen vuoksi olisi vahvistettava säännökset, jotka koskevat jäsenvaltioiden komissiolle tässä tarkoituksessa tekemiä ilmoituksia.

               (13)

               Sokerialan ilmoituksia koskevia säännöksiä olisi sovellettava 1 päivästä lokakuuta 2017, jotta kiintiöjärjestelmän päättymiseen liittyvä siirtymä olisi joustava.

               (14)

               Sen vuoksi asetuksia (EY) N:o 315/2002, (EY) N:o 952/2006, (EY) N:o 589/2008, (EY) N:o 826/2008, (EY) N:o 1249/2008, (EY) N:o 436/2009, (EU) N:o 1272/2009 ja (EU) N:o 479/2010 sekä täytäntöönpanoasetuksia (EU) N:o 543/2011, (EU) N:o 1333/2011 ja (EU) N:o 807/2013 olisi muutettava. Asetukset (EY) N:o 546/2003, (EY) N:o 1709/2003, (EY) N:o 2336/2003, (EY) N:o 2095/2005 ja (EY) N:o 1557/2006 sekä täytäntöönpanoasetus (EU) N:o 1288/2011 olisi kumottava.

               (15)

               Tässä asetuksessa säädetyt toimenpiteet ovat suorien tukien komitean sekä maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   I LUKU

      TIETOJÄRJESTELMÄN PERIAATTEET JA VAATIMUKSET

   1 artikla
   Komission tietojärjestelmä ja ilmoitusmenetelmä
   1.   Asetuksissa (EU) N:o 1307/2013 ja (EU) N:o 1308/2013 sekä niiden perusteella hyväksytyissä säädöksissä vahvistettujen ilmoitusvelvollisuuksien nojalla vaaditut tiedot ja asiakirjat on annettava tiedoksi tietoteknisellä järjestelmällä, jonka komissio asettaa jäsenvaltioiden saataville.
   Tiedot ja asiakirjat on laadittava ja annettava tiedoksi seuraavia noudattaen:

               a)

               tietojärjestelmää varten vahvistetut menettelyt;

               b)

               delegoidussa asetuksessa (EU) 2017/1183 tarkoitetun yhteyselimen myöntämät käyttöoikeudet; ja

               c)

               käyttäjien saataville tietojärjestelmässä asetetut lomakkeet.

         2.   Poiketen siitä, mitä 1 kohdan ensimmäisessä alakohdassa säädetään, jäsenvaltiot voivat toimittaa vaaditut tiedot komissiolle postitse, faksilla, sähköpostilla tai henkilökohtaisesti, jos

               a)

               komissio ei ole asettanut tietyn ilmoitusvelvollisuuden osalta saataville tietoteknistä välinettä;

               b)

               kyseessä on ylivoimainen este tai poikkeukselliset olosuhteet, joiden vuoksi jäsenvaltio ei pysty käyttämään 1 kohdassa tarkoitettua tietojärjestelmää.

         2 artikla
   Pitkäaikainen eheys ja luettavuus
   Komission käyttöön asettamassa tietojärjestelmässä on varmistettava toimitettujen ja hallussa pidettyjen asiakirjojen eheys. Sen on täytettävä erityisesti seuraavat edellytykset:

               a)

               siinä on voitava tunnistaa jokainen käyttäjä yksiselitteisesti ja valvottava käyttöoikeuksia tehokkaasti, jotta voitaisiin estää asiakirjojen, tiedostojen ja metatiedon laiton, ilkivaltainen tai luvaton käyttö, tuhoaminen, muuttaminen tai siirtäminen;

               b)

               siinä on oltava fyysiset suojajärjestelmät, joilla järjestelmää suojataan asiattomalta tunkeutumiselta ja ympäristöön liittyviltä tapahtumilta, sekä ohjelmistojen suojausjärjestelmät mahdollisten verkkohyökkäysten torjumiseksi;

               c)

               sen on estettävä luvattomat muutokset, ja siinä on oltava tietojen eheyden varmistamiseksi järjestelmät, joiden avulla tarkistetaan, onko asiakirjoja muutettu ajan kuluessa;

               d)

               sen on pidettävä kirjausketjua menettelyn jokaisesta olennaisesta vaiheesta;

               e)

               sen on varmistettava, että tallennetut tiedot ovat sekä fyysisesti että ohjelmistojen kannalta turvallisessa ympäristössä b alakohdan mukaisesti;

               f)

               sen on tarjottava luotettavat järjestelmät tiedostomuunnoksia ja tiedonsiirtoa varten, jotta voidaan varmistaa, että asiakirjat ovat luettavissa ja käytettävissä koko vaaditun säilytysajan;

               g)

               järjestelmän toiminnasta ja ominaispiirteistä on oltava käytettävissä riittävän yksityiskohtaiset ja ajantasaiset toiminnallisia ja teknisiä näkökohtia koskevat asiakirjat; kyseisten asiakirjojen on aina oltava toiminnallisista ja/tai teknisistä eritelmistä vastuussa olevien organisaation yksiköiden käytettävissä.

         3 artikla
   Asiakirjojen aitous
   Tämän asetuksen mukaista tietojärjestelmää käyttäen toimitettu tai varastoitu asiakirja katsotaan aidoksi, jos asiakirjan lähettäjä on yksilöity asianmukaisesti ja jos asiakirja on laadittu ja toimitettu tämän asetuksen mukaisesti.
   4 artikla
   Henkilötietojen suoja
   1.   Tämän asetuksen säännöksillä ei rajoiteta direktiivin 95/46/EY, asetuksen (EY) N:o 45/2001, asetuksen (EC) N:o 1049/2001 eikä direktiivin 2002/58/EY eikä niiden nojalla annettujen säännösten soveltamista.
   2.   Jäsenvaltioiden on toteutettava tarvittavat toimenpiteet talouden toimijoilta saatujen tietojen luottamuksellisuuden suojaamiseksi.
   3.   Jos komissiolle toimitetut tiedot ovat peräisin enintään kolmelta toimijalta tai jos yhdeltä toimijalta saadut tiedot muodostavat yli 70 prosenttia tällaisista toimitetuista tiedoista, asianomaisen jäsenvaltion on ilmoitettava siitä komissiolle ilmoitusta tehdessään.
   4.   Komissio ei saa julkaista tietoja niin, että yksittäinen toimija voidaan tunnistaa. Jos tällainen riski on olemassa, komission on julkaistava tällaiset tiedot aggregoidusti.
   5 artikla
   Oletusarvoinen ilmoitus
   Jollei 1 artiklassa tarkoitetuissa säädöksissä toisin säädetä, silloin kun jäsenvaltio ei ole antanut vaadittuja tietoja tai asiakirjoja komissiolle tiedoksi määräajassa (ns. tyhjä ilmoitus), jäsenvaltion katsotaan antaneen komissiolle tiedoksi

               a)

               nolla-arvon silloin kun kyseessä on määrään liittyvä tieto;

               b)

               ”ei ilmoitettavaa” -tilanteen silloin kun kyseessä on laatuun liittyvä tieto.

         II LUKU

      HINTA-, TUOTANTO- JA MARKKINATIETOJA KOSKEVAT ILMOITUKSET SEKÄ KANSAINVÄLISISSÄ SOPIMUKSISSA VAADITUT ILMOITUKSET

      1 JAKSO

         Hinta-, tuotanto- ja markkinatietoja koskevat ilmoitukset

   6 artikla
   Hinta-, tuotanto- ja markkinatietoja koskevat ilmoitukset
   Delegoidun asetuksen (EU) 2017/1183 2 artiklassa säädetyn ilmoitusvelvollisuuden nojalla vaadittu hintatietoja koskeva ilmoitus on tehtävä liitteiden I ja II mukaisesti.
   Delegoidun asetuksen (EU) 2017/1183 2 artiklassa säädetyn ilmoitusvelvollisuuden nojalla vaadittu tuotanto- ja markkinatietoja koskeva ilmoitus on tehtävä liitteen III mukaisesti.
   7 artikla
   Tietojen eheys
   1   Jäsenvaltion on toteutettava tarvittavat toimenpiteet sen varmistamiseksi, että ilmoitetut tiedot ovat markkinoiden kannalta relevantteja, paikkansapitäviä ja täydellisiä. Jäsenvaltion on varmistettava, että ilmoitetut määrään liittyvät tiedot muodostavat johdonmukaisen tilastollisen sarjan. Jos jäsenvaltiolla on syytä uskoa, että ilmoitettu tieto ei mahdollisesti ole relevantti, paikkansapitävä tai täydellinen, sen on ilmoitettava tästä komissiolle ilmoitusta tehdessään.
   2.   Jäsenvaltion on ilmoitettava komissiolle kaikista tärkeistä uusista tiedoista, jotka voivat muuttaa merkittävästi jo tiedoksiannettuja tietoja.
   3.   Jäsenvaltion on toteutettava tarvittavat toimenpiteet sen varmistamiseksi, että asianomaiset talouden toimijat toimittavat niille vaadittavat tiedot asetetuissa määräajoissa. Talouden toimijoiden on annettava jäsenvaltioille tiedot, jotka ovat tarpeen tässä asetuksessa vahvistettujen tietovaatimusten noudattamiseksi.
   8 artikla
   Lisätiedot
   Jäsenvaltio voi toimittaa komissiolle 1 kohdassa tarkoitetulla tietojärjestelmällä muitakin kuin liitteissä I, II ja III vaadittuja tietoja, jos asianomainen jäsenvaltio katsoo tällaisten tietojen olevan relevantteja. Tällaiset ilmoitukset on tehtävä muodossa, jonka komissio on saattanut saataville järjestelmässä.
   9 artikla
   Hintojen määrittely
   1.   Jäsenvaltion on jokaisen tässä jaksossa vaaditun hintailmoituksen osalta ilmoitettava tietojen lähde ja määrittelymenetelmä. Tällaisissa ilmoituksissa on oltava tiedot jäsenvaltion määrittelemistä edustavista markkinoista ja asianomaisista painotuskertoimista.
   2.   Jäsenvaltion on ilmoitettava komissiolle kaikista 1 kohdan mukaisesti tiedoksiannettujen tietojen muutoksista.
   3.   Jäsenvaltion on varmistettava, että komissiolla on oikeus julkaista sen komissiolle ilmoittamat tiedot, jollei 4 artiklasta muuta johdu.
   10 artikla
   Hinnoista raportoiminen virallisessa valuutassa
   Jollei liitteissä I, II tai III toisin täsmennetä, jäsenvaltion on tehtävä hintailmoitukset virallisessa valuutassaan ilman arvonlisäveroa.
   11 artikla
   Viikoittainen hintaseuranta
   Jollei liitteessä I toisin täsmennetä, jäsenvaltion on tehtävä kyseisessä liitteessä tarkoitetut viikoittaiset hintailmoitukset edelliseltä viikolta komissiolle tiedoksi keskiviikkoisin viimeistään kello 12.00 (Brysselin aikaa).
   12 artikla
   Muut kuin viikoittaiset hintailmoitukset ja tuotannonseuranta
   Jäsenvaltion on annettava komissiolle tiedoksi asetetuissa määräajoissa seuraavat:

               a)

               tämän asetuksen liitteessä II tarkoitetut muut kuin viikoittaiset hintailmoitukset; ja

               b)

               tämän asetuksen liitteessä III tarkoitetut tuotanto- ja markkinatiedot.

      2 JAKSO

         Kansainvälisissä sopimuksissa vaaditut ilmoitukset

   13 artikla
   WTO:n kotimaista tukea koskevat tiedot
   1.   Jäsenvaltion on annettava komissiolle tiedoksi vuosittain viimeistään 31 päivänä lokakuuta kansalliset talousarviomenot, mukaan lukien edellisenä unionin varainhoitovuonna maataloustuottajien hyväksi toteutettuihin kotimaisiin tukitoimenpiteisiin osoitetut menot. Ilmoituksessa on oltava tiedot unionin talousarviosta osarahoitetuista toimenpiteistä, ja sen on katettava rahoituksen sekä kansallinen että unionin osuus. Ilmoitukseen ei tarvitse sisällyttää kokonaisuudessaan unionin talousarviosta rahoitettuja toimenpiteitä.
   2.   Edellä 1 kohdassa vaaditut tiedot ovat kotimaista tukea koskevassa WTO:n asiakirjassa G/AG/2 vahvistetut tiedot, ja ne on ilmoitettava kyseisessä asiakirjassa esitetyssä muodossa.
   14 artikla
   WTO:n vientikilpailua koskevat tiedot
   1.   Jäsenvaltion on annettava komissiolle tiedoksi vuosittain viimeistään 28 päivänä helmikuuta edelliseltä kalenterivuodelta seuraavia soveltamiansa vientikilpailutoimenpiteitä koskevat tiedot:

               a)

               viennin rahoitustuki (vientiluotot, vientiluottotakuut tai vakuutusohjelmat);

               b)

               kansainvälinen elintarvikeapu;

               c)

               maataloustuotteita vievät valtionyritykset.

         2.   Edellä 1 kohdassa vaaditut tiedot ovat vientikilpailusta 19 päivänä joulukuuta 2015 tehdyn WTO:n ministerineuvoston päätöksen liitteessä esitetyt tiedot, ja ne on annettava tiedoksi kyseisessä liitteessä esitetyssä muodossa.
   III LUKU

      LOPPUSÄÄNNÖKSET

   15 artikla
   Muutokset useisiin asetuksiin ja siirtymäsäännökset
   1.   Poistetaan asetuksen (EY) N:o 315/2002 1 artikla.
   2.   Poistetaan asetuksen (EY) N:o 952/2006 12, 13, 14, 14 a, 15 a, 20, 21 ja 22 artikla 1 päivästä lokakuuta 2017. Kyseisiä säännöksiä sovelletaan edelleen jäljellä oleviin sokerin kiintiöjärjestelmään liittyviin ilmoituksiin.
   3.   Poistetaan asetuksen (EY) N:o 589/2008 31 artikla.
   4.   Poistetaan asetuksen (EY) N:o 826/2008 liitteessä III oleva A kohta.
   5.   Poistetaan asetuksen (EY) N:o 1249/2008 16 artiklan 8 kohta, 17 artikla, 25 artiklan 3 kohta, 27 artiklan 1 ja 2 kohta, 34 artiklan 2 kohta sekä 36 artikla.
   6.   Poistetaan asetuksen (EY) N:o 436/2009 19 artikla lukuun ottamatta 1 kohdan b alakohdan iii alakohtaa ja 2 kohtaa, joita sovelletaan 31 päivään heinäkuuta 2017 asti.
   7.   Poistetaan asetuksen (EU) N:o 1272/2009 56 artiklan 3 ja 4 kohta.
   8.   Poistetaan asetuksen (EU) N:o 479/2010 1 a, 2 ja 3 artikla.
   9.   Poistetaan täytäntöönpanoasetuksen (EU) N:o 543/2011 98 artikla.
   10.   Poistetaan täytäntöönpanoasetuksen (EU) N:o 1333/2011 11 artikla.
   11.   Poistetaan täytäntöönpanoasetuksen (EU) N:o 807/2013 4 artiklan 2 ja 3 kohta sekä 7 artikla.
   16 artikla
   Kumoaminen
   Kumotaan seuraavat asetukset:

               —

               asetus (EY) N:o 546/2003;

               —

               asetus (EY) N:o 1709/2003;

               —

               asetus (EY) N:o 2336/2003;

               —

               asetus (EY) N:o 2095/2005;

               —

               asetus (EY) N:o 1557/2006;

               —

               täytäntöönpanoasetus (EU) N:o 1288/2011.

         17 artikla
   Voimaantulo
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Liitteessä II olevaa 1 kohtaa ja liitteessä III olevaa 2 kohtaa sovelletaan 1 päivästä lokakuuta 2017.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä huhtikuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 608.

      (2)  EUVL L 347, 20.12.2013, s. 671.

      (3)  Neuvoston asetus (EY) N:o 73/2009, annettu 19 päivänä tammikuuta 2009, yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta (EUVL L 30, 31.1.2009, s. 16).

      (4)  Neuvoston asetus (EY) N:o 1234/2007, annettu 22 päivänä lokakuuta 2007, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) (EUVL L 299, 16.11.2007, s. 1.)

      (5)  Komission delegoitu asetus (EU) 2017/1183, annettu 20 päivänä huhtikuuta 2017, Euroopan parlamentin ja neuvoston asetusten (EU) N:o 1307/2013 ja (EU) N:o 1308/2013 täydentämisestä komissiolle tiedoksiannettavien tietojen ja asiakirjojen osalta (katso tämän virallisen lehden sivu 100).

      (6)  Komission asetus (EY) N:o 792/2009, annettu 31 päivänä elokuuta 2009, yhteisen markkinajärjestelyn, suorien tukien järjestelmän, maataloustuotteiden menekinedistämisen ja syrjäisimpiin alueisiin ja Egeanmeren pieniin saariin sovellettavien järjestelyjen täytäntöönpanemiseksi jäsenvaltioiden komissiolle toimittamien tietojen ja asiakirjojen tiedoksiantamista koskevista yksityiskohtaisista säännöistä (EUVL L 228, 1.9.2009, s. 3).

      (7)  Euroopan parlamentin ja neuvoston direktiivi 95/46/EY, annettu 24 päivänä lokakuuta 1995, yksilöiden suojelusta henkilötietojen käsittelyssä ja näiden tietojen vapaasta liikkuvuudesta (EYVL L 281, 23.11.1995, s. 31).

      (8)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

      (9)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43).

      (10)  Euroopan parlamentin ja neuvoston direktiivi 2002/58/EY, annettu 12 päivänä heinäkuuta 2002, henkilötietojen käsittelystä ja yksityisyyden suojasta sähköisen viestinnän alalla (sähköisen viestinnän tietosuojadirektiivi) (EYVL L 201, 31.7.2002, s. 37).

      (11)  Komission asetus (EY) N:o 315/2002, annettu 20 päivänä helmikuuta 2002, yhteisön edustavilla markkinoilla todettujen tuoreiden tai jäähdytettyjen lampaanruhojen hintojen yhteenvedosta (EYVL L 50, 21.2.2002, s. 47).

      (12)  Komission asetus (EY) N:o 546/2003, annettu 27 päivänä maaliskuuta 2003, neuvoston asetusten (ETY) N:o 2771/75, (ETY) N:o 2777/75 ja (ETY) N:o 2783/75 soveltamiseen liittyvästä eräiden tietojen ilmoittamisesta muna-alalla ja siipikarjanliha-alalla (EUVL L 81, 28.3.2003, s. 12).

      (13)  Komission asetus (EY) N:o 1709/2003, annettu 26 päivänä syyskuuta 2003, riisin sato- ja varastoilmoituksista (EUVL L 243, 27.9.2003, s. 92).

      (14)  Komission asetus (EY) N:o 2336/2003, annettu 30 päivänä joulukuuta 2003, maatalousperäisen etyylialkoholin markkinoihin liittyvistä erityistoimenpiteistä annetun neuvoston asetuksen (EY) N:o 670/2003 yksityiskohtaisista soveltamissäännöistä (EUVL L 346, 31.12.2003, s. 19).

      (15)  Komission asetus (EY) N:o 2095/2005, annettu 20 päivänä joulukuuta 2005, neuvoston asetuksen (ETY) N:o 2075/92 soveltamista koskevista yksityiskohtaisista säännöistä tupakka-alan tietojen toimittamiseksi (EUVL L 335, 21.12.2005, s. 6).

      (16)  Komission asetus (EY) N:o 952/2006, annettu 29 päivänä kesäkuuta 2006, neuvoston asetuksen (EY) N:o 318/2006 soveltamista koskevista yksityiskohtaisista säännöistä sokerin sisämarkkinoiden ja kiintiöjärjestelmän hallinnoinnin osalta (EUVL L 178, 1.7.2006, s. 39).

      (17)  Komission asetus (EY) N:o 1557/2006, annettu 18 päivänä lokakuuta 2006, neuvoston asetuksen (EY) N:o 1952/2005 soveltamista koskevista yksityiskohtaisista säännöistä sopimusten kirjaamisen ja tietojen toimittamisen osalta humala-alalla (EUVL L 288, 19.10.2006, s. 18).

      (18)  Komission asetus (EY) N:o 589/2008, annettu 23 päivänä kesäkuuta 2008, neuvoston asetuksen (EY) N:o 1234/2007 soveltamista koskevista yksityiskohtaisista säännöistä munien kaupan pitämisen vaatimusten osalta (EUVL L 163, 24.6.2008, s. 6).

      (19)  Komission asetus (EY) N:o 826/2008, annettu 20 päivänä elokuuta 2008, yksityisen varastoinnin tuen myöntämistä koskevista yhteisistä säännöistä eräiden maataloustuotteiden alalla (EUVL L 223, 21.8.2008, s. 3).

      (20)  Komission asetus (EY) N:o 1249/2008, annettu 10 päivänä joulukuuta 2008, naudan-, sian- ja lampaanruhojen yhteisön luokitusasteikkojen soveltamista ja ruhojen hintaselvityksiä koskevista yksityiskohtaisista säännöistä (EUVL L 337, 16.12.2008, s. 3).

      (21)  Komission asetus (EY) N:o 436/2009, annettu 26 päivänä toukokuuta 2009, neuvoston asetuksen (EY) N:o 479/2008 soveltamista koskevista yksityiskohtaisista säännöistä viinitilarekisterin, markkinoiden seurantaan liittyvien pakollisten ilmoitusten ja tiedonkeruun, tuotteiden kuljetuksen mukana seuraavien asiakirjojen sekä viinialalla pidettävien rekisterien osalta (EUVL L 128, 27.5.2009, s. 15).

      (22)  Komission asetus (EU) N:o 1272/2009, annettu 11 päivänä joulukuuta 2009, neuvoston asetuksen (EY) N:o 1234/2007 soveltamista koskevista yksityiskohtaisista säännöistä maataloustuotteiden julkisten interventio-ostojen ja -myyntien osalta (EUVL L 349, 29.12.2009, s. 1).

      (23)  Komission asetus (EU) N:o 479/2010, annettu 1 päivänä kesäkuuta 2010, neuvoston asetuksen (EY) N:o 1234/2007 soveltamista koskevista säännöistä siltä osin kuin on kyse jäsenvaltioiden ilmoituksista komissiolle maito- ja maitotuotealalla (EUVL L 135, 2.6.2010, s. 26).

      (24)  Komission täytäntöönpanoasetus (EU) N:o 543/2011, annettu 7 päivänä kesäkuuta 2011, neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta (EUVL L 157, 15.6.2011, s. 1).

      (25)  Komission täytäntöönpanoasetus (EU) N:o 1288/2011, annettu 9 päivänä joulukuuta 2011, banaanien tukkumyyntihintojen ilmoittamisesta maatalouden yhteisessä markkinajärjestelyssä (EUVL L 328, 10.12.2011, s. 42).

      (26)  Komission täytäntöönpanoasetus (EU) N:o 1333/2011, annettu 19 päivänä joulukuuta 2011, banaanien kaupan pitämistä koskevista vaatimuksista, kyseisten kaupan pitämistä koskevien vaatimusten noudattamisen valvontaan liittyvistä säännöistä ja banaanialalla tehtäviä ilmoituksia koskevista vaatimuksista (EUVL L 336, 20.12.2011, s. 23).

      (27)  Komission täytäntöönpanoasetus (EU) N:o 807/2013, annettu 26 päivänä elokuuta 2013, neuvoston asetuksen (EY) N:o 1234/2007 soveltamista koskevista yksityiskohtaisista säännöistä eräiden nautojen unionin edustavilla markkinoilla todettuja hintoja koskevan selvityksen osalta (EUVL L 228, 27.8.2013, s. 5).

      (28)  Uruguayn kierroksen monenväliset kauppaneuvottelut (1986–1994) – Liite 1 – Liite 1 A – Sopimus maataloudesta (WTO-GATT 1994) WTO-”GATT 1994” (EYVL L 336, 23.12.1994, s. 22).

      LIITE I

         11 artiklassa tarkoitettuja viikoittaisia hintailmoituksia koskevat vaatimukset

      1.   Viljat

            Ilmoituksen sisältö:
          kunkin viljan edustavat markkinahinnat ja unionin markkinoiden kannalta relevanteiksi katsotut viljamäärät tonnilta tuotetta ilmaistuina.

            Asianomaiset jäsenvaltiot:
          Kaikki jäsenvaltiot

            Muuta:
          Hinnoissa on otettava huomioon erityisesti kunkin tuotteen laatuominaisuudet, noteerauspaikka ja markkinointivaihe.
      2.   Riisi

            Ilmoituksen sisältö:
          kunkin unionin markkinoiden kannalta relevanteiksi katsotun riisilajikkeen edustavat markkinahinnat tonnilta tuotetta ilmaistuina.

            Asianomaiset jäsenvaltiot:
          Riisiä tuottavat jäsenvaltiot.

            Muuta:
          Hinnoissa on otettava huomioon erityisesti kunkin tuotteen jalostusvaihe, noteerauspaikka ja markkinointivaihe.
      3.   Oliiviöljy

            Ilmoituksen sisältö:
          Asetuksen (EU) N:o 1308/2013 liitteessä VII olevassa VIII osassa lueteltujen oliiviöljyluokkien osalta edustavilla pääasiallisilla markkinoilla todetut keskimääräiset hinnat ja kansalliset keskihinnat ilmaistuina 100 kilogrammalta tuotetta.

            Asianomaiset jäsenvaltiot:
          Jäsenvaltiot, jotka tuottavat yli 20 000 tonnia oliiviöljyä 1 päivän lokakuuta ja 30 päivän syyskuuta välisellä vuotuisella ajanjaksolla.

            Muuta:
          Hintojen on vastattava irtotavarana olevaa oliiviöljyä, joka on neitsytoliiviöljyn osalta puristamolta noudettuna -hinta ja muiden luokkien osalta tehtaalta noudettuna -hinta. Edustavien markkinoiden on katettava vähintään 70 prosenttia asianomaisen tuotteen kansallisesta tuotannosta.
      4.   Hedelmät ja vihannekset

            Ilmoituksen sisältö:
          Yksi ainoa painotettu keskihinta sellaisten täytäntöönpanoasetuksen (EU) N:o 543/2011 liitteessä XV olevassa A osassa lueteltujen hedelmä- ja vihannestyyppien ja -lajikkeiden osalta, jotka täyttävät kyseisen asetuksen liitteessä I olevassa A osassa vahvistetut kaupan pitämisen yleisvaatimukset tai I luokan tuotteiden osalta kaupan pitämisen erityisvaatimukset, ilmaistuna 100 kilogrammalta tuotteen nettopainoa.

            Asianomaiset jäsenvaltiot:
          Jäsenvaltiot täytäntöönpanoasetuksen (EU) N:o 543/2011 liitteen XV mukaisesti, jos tiedot ovat saatavilla.

            Muuta:
          Hinnat ovat lajiteltujen, pakattujen ja tapauksen mukaan kuormalavoille pakattujen tuotteiden pakkausasemalta lähtöhintoja.
      5.   Banaanit

            Ilmoituksen sisältö:
          CN-koodin 0803 90 10 keltaisten banaanien tukkuhinnat ilmaistuna 100 kilogrammalta tuotetta.

            Asianomaiset jäsenvaltiot:
          Kaikki jäsenvaltiot, jotka pitävät kaupan yli 50 000 tonnia keltaisia banaaneja kalenterivuodessa.

            Muuta:
          Hinnat on ilmoitettava alkuperämaaryhmien mukaan.
      6.   Liha

            Ilmoituksen sisältö
         : Naudan-, sian- ja lampaanruhojen sekä eräiden elävien nautojen, vasikoiden ja porsaiden hinnat siltä osin kuin kyse on naudan-, sian- ja lampaanruhojen luokittelusta ja markkinahintojen ilmoittamisesta unionin sääntöjen mukaisesti asetuksen (EU) N:o 1308/2013 nojalla.

            Asianomaiset jäsenvaltiot:
          Kaikki jäsenvaltiot

            Muuta:
          Jos jäsenvaltion toimivaltainen viranomainen katsoo, ettei ilmoitettavien ruhojen tai elävien eläinten lukumäärä ole riittävä, asianomainen jäsenvaltio voi päättää keskeyttää tällaisten ruhojen tai elävien eläinten hintojen seuraamisen kyseisen ajanjakson osalta; sen on ilmoitettava komissiolle päätöksensä perustelut.
      7.   Maito ja maitotuotteet

            Ilmoituksen sisältö:
          Herajauheen, rasvattoman maitojauheen, täysmaitojauheen, voin ja ns. perusjuustojen hinnat ilmaistuna 100 kilogrammalta tuotetta.

            Asianomaiset jäsenvaltiot:
          Jäsenvaltiot, joiden kansallinen tuotanto on vähintään kaksi prosenttia unionin tuotannosta; tai kun kyseessä ovat ns. perusjuustot, jäsenvaltiot, joissa juustotyyppi edustaa vähintään neljää prosenttia juuston kansallisesta kokonaistuotannosta.

            Muuta:
          Hinnat on ilmoitettava valmistajalta kolmen kuukauden kuluessa tehtyjen toimitussopimusten perusteella ostetuista tuotteista ilman muita kustannuksia (kuljetus, lastaus, käsittely, varastointi, kuormalavat, vakuutus jne.).
      8.   Munat

            Ilmoituksen sisältö:
          Tukkuhinta häkkikanojen A-luokan (L- ja M-kokoluokka) munille ilmaistuna 100 kilogrammalta tuotetta.

            Asianomaiset jäsenvaltiot:
          Kaikki jäsenvaltiot

            Muuta:
          Hinnat on ilmoitettava tuotteista pakkaamossa. Jos häkkituotanto ei enää ole edustavaa, asianomaisen jäsenvaltion on ilmoitettava lattiakanaloissa pidettävien munivien A-luokan kanojen munien tukkuhinnat ilmaistuna 100 kilogrammalta tuotetta.
      9.   Siipikarjanliha

            Ilmoituksen sisältö:
          Keskimääräinen tukkuhinta A-luokan kokonaisille kananpojille (ns. 65-prosenttiset kananpojat) ilmaistuna 100 kilogrammalta tuotetta.

            Asianomaiset jäsenvaltiot:
          Kaikki jäsenvaltiot

            Muuta:
          Hinnat on ilmoitettava tuotteista teurastamossa tai kirjattava edustavilla markkinoilla. Jos jäsenvaltion markkinarakenteen kannalta jokin toinen kananpojan tarjontamuoto tai tietyt kananpojan osat ovat tärkeitä, asianomainen jäsenvaltio voi ilmoittaa A-luokan kokonaisten kananpoikien (ns. 65-prosenttiset kananpojat) keskimääräisen tukkuhinnan lisäksi jonkin toisen A-luokan laatua olevan kananpojan tarjontamuodon tai osan tukkuhinnan ja täsmentää tarjontamuodon tai osan tyypin, johon hinta viittaa, ilmaistuna 100 kilogrammalta tuotetta.

      LIITE II

         12 artiklan a alakohdassa tarkoitettuja muita kuin viikoittaisia hintailmoituksia koskevat vaatimukset

      1.   Sokeri

         Ilmoituksen sisältö

                  a)

                  Seuraavien sokerin hintojen painotetut keskiarvot ilmaistuina tonnilta sokeria, sekä vastaavat kokonaismäärät ja painotetut keskihajonnat:

                              i)

                              edelliseltä kuukaudelta myyntihinta;

                              ii)

                              kuluvalta kuukaudelta myyntihintaennuste sopimusten tai muiden liiketoimien puitteissa;

                  b)

                  sokerijuurikkaan painotettu keskihinta edellisinä markkinointivuosina, ilmaistuna tonnilta juurikasta, sekä vastaavat kokonaismäärät.

         Asianomaiset jäsenvaltiot

                  a)

                  Sokerin hintojen osalta kaikki jäsenvaltiot, joissa tuotetaan yli 10 000 tonnia sokeria sokerijuurikkaasta tai raakasokerista;

                  b)

                  sokerijuurikkaan hintojen osalta kaikki jäsenvaltiot, joissa tuotetaan sokerijuurikasta.

         Ilmoitusajankohta

                  a)

                  Sokerin hintojen osalta jokaisen kuukauden loppuun mennessä;

                  b)

                  sokerijuurikkaan hintojen osalta vuosittain viimeistään 30. kesäkuuta.

         Muuta

      Hinnat on vahvistettava komission julkaiseman menetelmän mukaisesti, ja niiden on koskettava seuraavia:

                  a)

                  irtotavarana olevan valkoisen sokerin hinta tehtaalta noudettuna, kun kyseessä on asetuksen (EU) N:o 1308/2013 liitteessä III olevassa B kohdan II alakohdassa määritelty vakiolaatuinen sokeri, ja joka kerätään sokeriyrityksiltä ja jalostajilta;

                  b)

                  sokerijuurikkaan hinta, kun kyseessä on asetuksen (EU) N:o 1308/2013 liitteessä III olevassa B kohdan I alakohdassa määritelty vakiolaatuinen sokerijuurikas, ja jonka sokeriyritys on maksanut viljelijälle. Juurikas luetaan samalle markkinointivuodelle kuin siitä saatu sokeri.

            2.   Pellavakuitu

            Ilmoituksen sisältö:
          Pitkien pellavakuitujen edellisen kuukauden keskimääräiset tehtaalta noudettuna -hinnat, jotka on kirjattu edustavilla pääasiallisilla markkinoilla, ilmaistuna tonneina tuotetta.

            Asianomaiset jäsenvaltiot:
          Kaikki jäsenvaltiot, joissa tuotetaan pitkiä pellavakuituja kylvetyllä yli 1 000 hehtaarin kuitupellava-alalla.

            Ilmoitusajankohta:
          Viimeistään jokaisen kuukauden 25 päivänä edelliseltä kuukaudelta.
      3.   Viini

            Ilmoituksen sisältö:
          Kun kyseessä ovat asetuksen (EU) N:o 1308/2013 liitteessä VII olevassa II osassa olevassa 1 kohdassa tarkoitetut viinit:

                  a)

                  yhteenveto edellisen kuukauden hinnoista ilmaistuna hehtolitroina viiniä, sekä viittaukset asianomaisiin määriin; tai

                  b)

                  viimeistään 31. heinäkuuta 2017 julkisesti saatavilla olevat tietolähteet, joita pidetään hintojen kirjaamisen kannalta luotettavina.

            Asianomaiset jäsenvaltiot:
          Jäsenvaltiot, joiden viinintuotanto on viiden viime vuoden aikana ollut keskimäärin yli 5 prosenttia unionin viinin kokonaistuotannosta.

            Ilmoitusajankohta:
          Viimeistään jokaisen kuukauden 15 päivänä edelliseltä kuukaudelta.

            Muuta:
          Hinnat on ilmoitettava pakkaamattomista tuotteista tuottajan tilasta noudettuna. Jäsenvaltion on a ja b alakohdassa tarkoitettujen tietojen osalta valittava seurattaviksi kahdeksan edustavinta markkinaa, joista ainakin kahden on oltava suojatulla alkuperänimityksellä tai suojatulla maantieteellisellä merkinnällä varustettujen viinien markkinoita.
      4.   Maito ja maitotuotteet

      a)   Maito

            Ilmoituksen sisältö:
          Raakamaidon hinta ja toimitusten arvioitu hinta kuluvana kuukautena, ilmaistuna 100 kilogrammana tuotetta todellisen rasvapitoisuuden ja proteiinipitoisuuden mukaan.

            Asianomaiset jäsenvaltiot:
          Kaikki jäsenvaltiot

            Ilmoitusajankohta:
          Viimeistään jokaisen kuukauden loppuun mennessä edelliseltä kuukaudelta.

            Muuta:
          Hinta on jäsenvaltion alueelle sijoittautuneiden ensimmäisten ostajien maksama hinta.
      b)   Maitotuotteet

            Ilmoituksen sisältö:
          Juustojen hinta, lukuun ottamatta liitteessä I olevassa 7 kohdassa tarkoitettuja ns. perusjuustoja, ilmaistuna 100 kilogrammana tuotetta.

            Asianomaiset jäsenvaltiot:
          Kaikki jäsenvaltiot, kun kyseessä ovat kansallisten markkinoiden kannalta merkitykselliset juustotyypit.

            Ilmoitusajankohta:
          Viimeistään jokaisen kuukauden 15 päivänä edelliseltä kuukaudelta.

            Muuta:
          Hintojen on liityttävä valmistajalta kolmen kuukauden kuluessa tehtyjen toimitussopimusten perusteella ostettuun juustoon ilman muita kustannuksia (kuljetus, lastaus, käsittely, varastointi, kuormalavat, vakuutus jne.).

      LIITE III

         12 artiklan b alakohdassa tarkoitettuja tuotanto- ja markkinatietoilmoituksia koskevat vaatimukset

      1.   Riisi

            Ilmoituksen sisältö:
          Jokaisen asetuksen (EU) N:o 1308/2013 liitteessä II olevassa I osassa olevassa 2 ja 3 kohdassa tarkoitetun riisityypin osalta:

                  a)

                  istutettu ala, tuotos, paddy- eli raakariisin tuotanto satovuonna ja jalostustuotos;

                  b)

                  tuottajien ja riisimyllyjen hallussa kunkin vuoden 31. elokuuta olevat riisivarastot (ilmaistuna hiottuna riisiekvivalenttina) eriteltyinä Euroopan unionissa tuotettuun riisiin ja tuontiriisiin.

            Ilmoitusajankohta:
          Vuosittain viimeistään 15. tammikuuta edelliseltä vuodelta.

         Asianomaiset jäsenvaltiot:

                  a)

                  paddy- eli raakariisin tuotannon osalta kaikki riisiä tuottavat jäsenvaltiot;

                  b)

                  riisivarastojen osalta kaikki riisiä tuottavat jäsenvaltiot ja jäsenvaltiot, joissa on riisimyllyjä.

            2.   Sokeri

      A.   Juurikasalat

            Ilmoituksen sisältö:
          Kuluvan markkinointivuoden sokerijuurikasala ja arvio seuraavalle markkinointivuodelle.

            Ilmoitusajankohta:
          Jokaisen vuoden 31. toukokuuta.

            Asianomaiset jäsenvaltiot:
          Kaikki jäsenvaltiot, joissa on yli 1 000 hehtaaria istutettua sokerijuurikasalaa asianomaisena vuonna.

            Muuta:
          Kyseiset luvut on ilmaistava hehtaareina ja eriteltävä sokerintuotantoon tarkoitettujen alojen ja bioetanolin tuotantoon tarkoitettujen alojen mukaan.
      B.   Sokerin ja bioetanolin tuotanto

            Ilmoituksen sisältö:
          Kunkin yrityksen sokerintuotanto ja bioetanolin tuotanto edellisenä markkinointivuonna sekä arvio kunkin yrityksen sokerintuotannosta kuluvana markkinointivuonna.

            Ilmoitusajankohta:
          vuosittain viimeistään 30. marraskuuta edellisen markkinointivuoden tuotannon osalta ja vuosittain viimeistään 31. maaliskuuta (30. kesäkuuta Guadeloupella ja Martiniquella) kuluvan markkinointivuoden tuotannon osalta.

            Asianomaiset jäsenvaltiot:
          Kaikki jäsenvaltiot, joissa tuotetaan yli 10 000 tonnia sokeria.

         Muuta:

                  a)

                  ’Sokerintuotannolla’ tarkoitetaan seuraavien tonneina valkoista sokeria ilmaistua kokonaismäärää:

                              i)

                              valkoinen sokeri laatueroista riippumatta;

                              ii)

                              raaka sokeri asetuksen (EU) N:o 1308/2013 liitteessä III olevan B kohdan III alakohdan mukaisesti määritellyn saannon perusteella;

                              iii)

                              inverttisokeri painona;

                              iv)

                              sokerijuurikkaasta tuotetut sakkaroosi- tai inverttisokerisiirapit, joiden puhtausaste on vähintään 70 prosenttia, erotettavissa olevan sokerin pitoisuuden tai tosiasiallisen saannon perusteella;

                              v)

                              sokeriruo'osta tuotetut sakkaroosi- tai inverttisokerisiirapit, joiden puhtausaste on vähintään 75 prosenttia, sokeripitoisuuden perusteella;

                  b)

                  sokerintuotantoon ei sisälly valkoinen sokeri, joka saadaan jostakin a alakohdassa tarkoitetusta tuotteesta tai joka tuotetaan sisäisen jalostuksen menettelyssä;

                  c)

                  tietyn markkinointivuoden aikana kylvetyistä juurikkaista saatu sokeri luetaan seuraavalle markkinointivuodelle. Jäsenvaltio voi kuitenkin päättää lukea tietyn markkinointivuoden syksyllä kylvetyistä juurikkaista saadun sokerin samalle markkinointivuodelle ja ilmoittaa päätöksestään komissiolle viimeistään 1. lokakuuta 2017;

                  d)

                  sokeria koskevat luvut on eriteltävä kuukausien mukaan, ja niiden on kuluvan markkinointivuoden osalta vastattava helmikuuhun asti alustavia lukuja ja markkinointivuoden jäljellä olevien kuukausien osalta arvioita.

                  e)

                  bioetanolituotantoon sisältyy ainoastaan sellainen bioetanoli, joka saadaan jostakin a alakohdassa tarkoitetusta tuotteesta, ja se on ilmaistava hehtolitroina.

            C.   Isoglukoosituotanto

         Ilmoituksen sisältö

                  a)

                  Kunkin tuottajan edellisenä markkinointivuonna lähettämät isoglukoosin oman tuotannon määrät;

                  b)

                  kunkin tuottajan edellisenä kuukautena lähettämät isoglukoosin oman tuotannon määrät.

            Ilmoitusajankohta:
          Vuosittain viimeistään 30. marraskuuta edellisen markkinointivuoden osalta ja vuosittain viimeistään jokaisen kuukauden 25. päivä edellisen kuukauden osalta.

            Asianomaiset jäsenvaltiot:
          Kaikki jäsenvaltiot, joissa tuotetaan isoglukoosia.

            Muuta:
         ’Isoglukoosintuotannolla’ tarkoitetaan tuotemäärää, joka on saatu glukoosista tai sen polymeereistä ja jonka fruktoosipitoisuus kuivapainosta on vähintään 41 prosenttia kuiva-ainetonneina ilmaistuna riippumatta siitä, mikä sen tosiasiallinen 41 prosentin kynnyksen ylittävä fruktoosipitoisuus on. Vuotuiset tuotantoluvut on eriteltävä kuukausittain.
      D.   Sokeri- ja isoglukoosivarastot

         Ilmoituksen sisältö

                  a)

                  Sokeriyritysten ja jalostajien jokaisen kuun lopussa varastoimat sokerin tuotantomäärät;

                  b)

                  isoglukoosin tuottajien edellisen markkinointivuoden lopussa varastoimat isoglukoosin tuotantomäärät.

            Ilmoitusajankohta:
          Sokerin osalta jokaisen kuukauden lopussa edelliskuukaudelta ja isoglukoosin osalta viimeistään 30. marraskuuta.

         Asianomaiset jäsenvaltiot:

                  a)

                  Sokerin osalta kaikki jäsenvaltiot, joissa sijaitsee sokeriyrityksiä tai jalostajia ja joiden sokerintuotanto ylittää 10 000 tonnia;

                  b)

                  isoglukoosin osalta kaikki jäsenvaltiot, joissa tuotetaan isoglukoosia.

            Muuta:
          Luvut koskevat tuotteita, jotka on varastoitu luovutettaviksi vapaaseen liikkeeseen unionin alueella, sekä B ja C kohdassa määriteltyä sokerin- ja isoglukoosintuotantoa.
      Sokerin osalta

                  —

                  luvut koskevat määriä, jotka ovat yrityksen tai jalostajan omistuksessa tai joista on tehty siirtokelpoinen varastotodistus;

                  —

                  luvuissa on täsmennettävä heinä-, elo- ja syyskuun lopussa varastossa olevien määrien osalta se määrä, joka on saatu seuraavan markkinointivuoden sokerin tuotannosta;

                  —

                  jos varastointi tapahtuu muissa jäsenvaltioissa kuin siinä, joka toimittaa tiedot komissiolle, tämän jäsenvaltion on annettava sitä kuukautta, jona komissiolle tehtiin ilmoitus, seuraavan kuukauden loppuun mennessä kyseisille jäsenvaltioille tieto niiden alueelle varastoiduista määristä ja varastointipaikoista.

            Isoglukoosin osalta määrien on koskettava tuottajan omistamia määriä.
      3.   Kuitukasvit

         Ilmoituksen sisältö

                  a)

                  Kuluvan markkinointivuoden kuitupellava-ala ja arvio seuraavalle markkinointivuodelle, ilmaistuna hehtaareina;

                  b)

                  pitkien pellavakuitujen tuotanto edellisenä markkinointivuonna ja arvio kuluvalle markkinointivuodelle, ilmaistuna tonneina;

                  c)

                  edellisen satovuoden puuvilla-ala ja arvio kuluvalle satovuodelle, ilmaistuna hehtaareina;

                  d)

                  edellisen satovuoden puuvillan, josta siemeniä ei ole poistettu, tuotanto ja arvio kuluvalle satovuodelle, ilmaistuna tonneina;

                  e)

                  puuvillantuottajille edellisenä satovuonna maksettu puuvillan, josta siemeniä ei ole poistettu, keskimääräinen hinta ilmaistuna tonnilta tuotetta.

         Ilmoitusajankohta

                  a)

                  kuitupellava-alan osalta vuosittain viimeistään 31. heinäkuuta;

                  b)

                  pitkien pellavakuitujen tuotannon osalta vuosittain viimeistään 31. lokakuuta;

                  c), d) ja e)

                  puuvillan osalta vuosittain viimeistään 15. lokakuuta.

         Asianomaiset jäsenvaltiot

                  a) ja b):

                  Pellavan osalta kaikki jäsenvaltiot, joissa tuotetaan pitkiä pellavakuituja kylvetyllä yli 1 000 hehtaarin kuitupellava-alalla;

                  c), d) ja e):

                  puuvillan osalta kaikki jäsenvaltiot, joissa kylvetään vähintään 1 000 hehtaarin ala puuvillaa.

            4.   Humala

            Ilmoituksen sisältö:
          Seuraavat tiedot kokonaismäärinä ja b–d alakohdassa tarkoitettujen tietojen osalta eriteltyinä karvaisiin ja aromaattisiin humalalajikkeisiin:

                  a)

                  humalaa tuottavien viljelijöiden määrä;

                  b)

                  humala-ala ilmaistuna hehtaareina;

                  c)

                  määrä tonneina ja keskimääräinen tilahinta ilmaistuna kiloina humalaa, joka myydään termiinisopimuksella ja ilman tällaista sopimusta;

                  d)

                  alfahapon tuotanto tonneina ja keskimääräinen alfahappopitoisuus (prosentteina).

            Ilmoitusajankohta:
          Viimeistään humalankorjuuta seuraavan vuoden 30. huhtikuuta.

            Asianomaiset jäsenvaltiot:
          Kaikki jäsenvaltiot, joissa oli edellisvuonna yli 200 hehtaaria istutettua humala-alaa.
      5.   Oliiviöljy

         Ilmoituksen sisältö

                  a)

                  Tiedot lopullisesta tuotannosta, kotimaisesta kokonaiskulutuksesta (jalostusteollisuus mukaan lukien) ja loppuvarastoista edelliseltä vuosijaksolta 1. päivästä lokakuuta 30. päivään syyskuuta;

                  b)

                  arviot kuukausituotannosta, kokonaistuotannosta, kotimaisesta kulutuksesta (jalostusteollisuus mukaan lukien) ja loppuvarastoista kuluvalta vuosijaksolta 1. päivästä lokakuuta 30. päivään syyskuuta.

         Ilmoitusajankohta

                  a)

                  edelliseltä vuosijaksolta vuosittain viimeistään 31. lokakuuta;

                  b)

                  kuluvalta vuosijaksolta viimeistään 31. lokakuuta ja marras-kesäkuulta jokaisen kuukauden 15 päivänä.

            Asianomaiset jäsenvaltiot:
          Oliiviöljyä tuottavat jäsenvaltiot.
      6.   Banaanit

         Ilmoituksen sisältö

                  a)

                  tuotantoalueella kaupan pidettyjen vihreiden banaanien keskimääräiset myyntihinnat paikallisilla markkinoilla ilmaistuina 100 kilogrammalta tuotetta, sekä vastaavat määrät;

                  b)

                  tuotantoalueen ulkopuolella kaupan pidettyjen vihreiden banaanien keskimääräiset myyntihinnat ilmaistuina 100 kilogrammalta tuotetta, sekä vastaavat määrät.

         Ilmoitusajankohta

                  —

                  Vuosittain viimeistään 15. kesäkuuta edelliseltä jaksolta 1. päivästä tammikuuta 30 päivään huhtikuuta;

                  —

                  vuosittain viimeistään 15. lokakuuta edelliseltä jaksolta 1. päivästä toukokuuta 31 päivään elokuuta;

                  —

                  vuosittain viimeistään 15. helmikuuta edelliseltä jaksolta 1. päivästä syyskuuta 31 päivään joulukuuta.

            Asianomaiset jäsenvaltiot:
          Jäsenvaltiot, joissa on tuotantoalueita, eli:

                  a)

                  Kanariansaaret;

                  b)

                  Guadeloupe;

                  c)

                  Martinique;

                  d)

                  Madeira ja Azorit;

                  e)

                  Kreeta ja Lakonia;

                  f)

                  Kypros.

            Muuta:
          Vihreiden banaanien, jotka pidetään kaupan unionissa niiden tuotantoalueen ulkopuolella, hinnat ilmoitetaan siinä vaiheessa, kun banaanit on toimitettu ensimmäiseen purkamissatamaan (mutta niitä ei ole vielä purettu).
      7.   Tupakka

            Ilmoituksen sisältö:
          Jokaisen raakatupakkalajikeryhmän osalta:

                  i)

                  viljelijöiden lukumäärä;

                  ii)

                  alue hehtaareina;

                  iii)

                  toimitettu määrä tonneina;

                  iv)

                  tuottajille maksettu keskimääräinen hinta ilman veroja tai muita maksuja, ilmaistuna kilogrammoina tuotetta.

            Ilmoitusajankohta:
          Viimeistään satovuotta seuraavan vuoden 31. heinäkuuta.

            Asianomaiset jäsenvaltiot:
          Kaikki jäsenvaltiot, joissa oli edellisvuonna yli 3 000 hehtaaria istutettua tupakka-alaa.

            Muuta:
          Raakatupakkalajikeryhmät ovat seuraavat:

                  I ryhmä

                  :

                  Flue-cured: uunikuivattu tupakka; ilmankiertoa, lämpötilaa ja kosteuspitoisuutta valvotaan kuivauksen aikana, erityisesti Virginia;

                  II ryhmä

                  :

                  Light air-cured: suojakatoksen alla ilmakuivattu tupakka, jota ei fermentoida, erityisesti Burley ja Maryland;

                  III ryhmä

                  :

                  Dark air-cured: suojakatoksen alla ilmakuivattu tupakka, jossa sallitaan luonnollinen fermentoituminen ennen markkinoille saattamista, erityisesti Badischer Geudertheimer, Fermented Burley, Havana, Mocny Skroniowski, Nostrano del Brenta ja Pulawski.

                  IV ryhmä

                  :

                  Fire-cured: savustamalla kuivattu tupakka, erityisesti Kentucky ja Salento;

                  V ryhmä

                  :

                  Sun-cured: aurinkokuivattu tupakka, jota kutsutaan myös nimellä ”itämaiset lajikkeet”, erityisesti Basmas, Katerini ja Kaba-Koulak.

            8.   Viinialan tuotteet

         Ilmoituksen sisältö

                  a)

                  arviot viinituotteiden tuotannosta (mukaan lukien viiniytetty ja viiniyttämätön rypäleen puristemehu) jäsenvaltion alueella kuluvana viinivuonna;

                  b)

                  asetuksen (EY) N:o 436/2009 9 artiklassa tarkoitettujen tuotantoilmoitusten lopullinen tulos sekä arvio tuotannosta, josta ei tehdä tällaisia ilmoituksia;

                  c)

                  yhteenveto asetuksen (EY) N:o 436/2009 11 artiklassa tarkoitetuista ilmoituksista, jotka koskevat varastoja edellisen viinivuoden 31. heinäkuuta;

                  d)

                  edellisen viinivuoden lopputase mukaan lukien täydelliset tiedot käytettävissä olevista määristä (alkuvarastot, tuotanto, tuonti), käytöstä (suoraan nautittavaksi tarkoitettu ja teollisuudessa jalostettavaksi tarkoitettu, jalostus, vienti ja hävikki) sekä loppuvarastoista.

         Ilmoitusajankohta

                  a)

                  arviot tuotannosta vuosittain viimeistään 30. syyskuuta;

                  b)

                  tuotantoilmoitusten lopullinen tulos vuosittain viimeistään 15. maaliskuuta;

                  c)

                  yhteenveto varastoilmoituksista vuosittain viimeistään 31. lokakuuta.

                  d)

                  lopputase vuosittain viimeistään 15. tammikuuta.

            Asianomaiset jäsenvaltiot:
          Jäsenvaltiot, jotka pitävät ajantasaista viinitilarekisteriä asetuksen (EU) N:o 1308/2013 145 artiklan 1 kohdan mukaisesti.
      9.   Maito ja maitotuotteet

            Ilmoituksen sisältö:
          Lehmän raakamaidon kokonaismäärä ilmaistuna kilogrammoina viitaten maidon todelliseen rasvapitoisuuteen.

            Ilmoitusajankohta:
          Vuosittain viimeistään 25. päivä.

            Asianomaiset jäsenvaltiot:
          Kaikki jäsenvaltiot

            Muuta:
          Määrät koskevat maitoa, joka on toimitettu edellisen kuukauden aikana jäsenvaltion alueelle sijoittautuneille ensimmäisille ostajille. Jäsenvaltion on tämän vaatimuksen noudattamiseksi varmistettava, että kaikki sen alueelle sijoittautuneet ensimmäiset ostajat antavat toimivaltaiselle kansalliselle viranomaiselle ajoissa ja täsmällisesti tiedoksi lehmän raakamaidon määrän, joka niille on kussakin kuussa toimitettu.
      10.   Munat

            Ilmoituksen sisältö:
          Munien tuotantopaikkojen lukumäärä eriteltynä asetuksen (EY) N:o 589/2008 liitteessä II tarkoitettujen tuotantotapojen mukaan, mukaan lukien tuotantolaitoksen enimmäiskapasiteetti sen mukaan, kuinka monta munivaa kanaa siellä voidaan enintään pitää kerrallaan.

            Ilmoitusajankohta:
          Vuosittain viimeistään 1. huhtikuuta.

            Asianomaiset jäsenvaltiot:
          Kaikki jäsenvaltiot
      11.   Etyylialkoholi

            Ilmoituksen sisältö:
          Kun kyseessä on maatalousperäinen alkoholi, joka ilmaistaan hehtolitroina puhdasta alkoholia:

                  a)

                  tuotanto fermentoimalla tai tislaamalla eriteltynä alkoholin valmistukseen käytetyn maatalousperäisen raaka-aineen mukaan;

                  b)

                  alkoholin tuottajilta tai tuojilta jalostettaviksi tai pakattaviksi siirretyt määrät, eriteltyinä käyttöluokan mukaan (elintarvikkeet ja juomat, polttoaineet, teollinen/muu käyttö).

            Ilmoitusajankohta:
          Vuosittain viimeistään 1. maaliskuuta edelliseltä kalenterivuodelta.

            Asianomaiset jäsenvaltiot:
          Kaikki jäsenvaltiot


title: Komission täytäntöönpanoasetus (EU) N:o 974/2012, annettu 22 päivänä lokakuuta 2012 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               23.10.2012

               FI

               Euroopan unionin virallinen lehti

               L 293/32

         KOMISSION TÄYTÄNTÖÖNPANOASETUS (EU) N:o 974/2012,
   annettu 22 päivänä lokakuuta 2012,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä lokakuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  63,3

                  MK

                  36,9

                  ZZ

                  50,1

                  0707 00 05

                  MK

                  30,8

                  TR

                  120,5

                  ZZ

                  75,7

                  0709 93 10

                  TR

                  116,6

                  ZZ

                  116,6

                  0805 50 10

                  AR

                  87,8

                  CL

                  108,8

                  TR

                  89,8

                  ZA

                  84,3

                  ZZ

                  92,7

                  0806 10 10

                  BR

                  279,8

                  MK

                  80,9

                  TR

                  145,1

                  ZZ

                  168,6

                  0808 10 80

                  AR

                  216,2

                  MK

                  29,8

                  NZ

                  139,2

                  US

                  143,5

                  ZA

                  67,9

                  ZZ

                  119,3

                  0808 30 90

                  CN

                  97,6

                  TR

                  117,7

                  ZZ

                  107,7

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2016/434, annettu 22 päivänä maaliskuuta 2016, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               23.3.2016

               FI

               Euroopan unionin virallinen lehti

               L 76/32

         KOMISSION TÄYTÄNTÖÖNPANOASETUS (EU) 2016/434,
   annettu 22 päivänä maaliskuuta 2016,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä maaliskuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  EG

                  110,0

                  IL

                  125,9

                  MA

                  97,1

                  TR

                  107,0

                  ZZ

                  110,0

                  0707 00 05

                  MA

                  84,0

                  TR

                  146,9

                  ZZ

                  115,5

                  0709 91 00

                  EG

                  241,9

                  ZZ

                  241,9

                  0709 93 10

                  MA

                  51,7

                  TR

                  163,4

                  ZZ

                  107,6

                  0805 10 20

                  EG

                  47,5

                  IL

                  70,0

                  MA

                  59,5

                  TN

                  60,0

                  TR

                  72,0

                  ZZ

                  61,8

                  0805 50 10

                  MA

                  138,5

                  TR

                  88,5

                  ZZ

                  113,5

                  0808 10 80

                  BR

                  90,6

                  CN

                  70,5

                  US

                  134,2

                  ZA

                  110,3

                  ZZ

                  101,4

                  0808 30 90

                  AR

                  119,3

                  CL

                  137,8

                  CN

                  106,6

                  TR

                  157,7

                  ZA

                  91,8

                  ZZ

                  122,6

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 1160/2013, annettu 7 päivänä marraskuuta 2013 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Rigotte de Condrieu (SAN)]

text:
               19.11.2013

               FI

               Euroopan unionin virallinen lehti

               L 309/7

         KOMISSION TÄYTÄNTÖÖNPANOASETUS (EU) N:o 1160/2013,
   annettu 7 päivänä marraskuuta 2013,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Rigotte de Condrieu (SAN)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Ranskan hakemus nimityksen ”Rigotte de Condrieu” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Rigotte de Condrieu” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä marraskuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL C 130, 7.5.2013, s. 15.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.3   Juustot

      RANSKA
      Rigotte de Condrieu (SAN)


title: Komission täytäntöönpanoasetus (EU) 2016/779, annettu 18 päivänä toukokuuta 2016, tupakkatuotteen tunnusomaisen maun määrittämiseen liittyviä menettelyjä koskevista yhdenmukaisista säännöistä (ETA:n kannalta merkityksellinen teksti)

text:
               20.5.2016

               FI

               Euroopan unionin virallinen lehti

               L 131/48

         KOMISSION TÄYTÄNTÖÖNPANOASETUS (EU) 2016/779,
   annettu 18 päivänä toukokuuta 2016,
   tupakkatuotteen tunnusomaisen maun määrittämiseen liittyviä menettelyjä koskevista yhdenmukaisista säännöistä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tupakkatuotteiden ja vastaavien tuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä sekä direktiivin 2001/37/EY kumoamisesta 3 päivänä huhtikuuta 2014 annetun Euroopan parlamentin ja neuvoston direktiivin 2014/40/EU (1) ja erityisesti sen 7 artiklan 3 kohdan,
   sekä katsoo seuraavaa:

               (1)

               Direktiivin 2014/40/EU 7 artiklan 1 kohdan mukaan jäsenvaltioiden on kiellettävä sellaisten tupakkatuotteiden markkinoille saattaminen, joissa on jokin tunnusomainen maku.

               (2)

               Jotta voidaan varmistaa, että kieltoa sovelletaan yhdenmukaisesti kaikkialla unionissa, on aiheellista säätää direktiivin 2014/40/EU 7 artiklan 3 kohdan mukaisesti yhteisistä menettelyistä, joilla määritetään, onko tupakkatuotteessa tunnusomainen maku.

               (3)

               Jos jäsenvaltio, jäljempänä ’vireillepaneva jäsenvaltio’, tai komissio katsoo, että tupakkatuotteessa saattaa olla tunnusomainen maku, sen olisi pyydettävä valmistajaa tai maahantuojaa ilmoittamaan arvionsa tuotteesta. Jäsenvaltioiden olisi pantava vireille menettely sen määrittämiseksi, onko kyseessä tuote, jossa on tunnusomainen maku, sellaisten tuotteiden osalta, joita pidetään kaupan vain yhdessä tai muutamassa jäsenvaltiossa. Jos jäsenvaltio katsoo, että tuotetta pidetään kaupan laajalti useissa eri jäsenvaltioissa, sen pitäisi voida pyytää komissiota panemaan menettely vireille.

               (4)

               Rinnakkaisten menettelyjen välttämiseksi jäsenvaltioiden ja komission olisi ilmoitettava toisilleen menettelyjen vireillepanosta. Jos jäsenvaltio panee menettelyn vireille, kaikkien muiden jäsenvaltioiden olisi pidättäydyttävä samaa tuotetta koskevan menettelyn vireillepanosta. Jäsenvaltiot voivat vaihtoehtoisesti sopia, että toisesta jäsenvaltiosta tulee vireillepaneva jäsenvaltio. Kaikki menettelyt, jotka on pantu vireille muissa jäsenvaltioissa kuin vireillepanevassa jäsenvaltiossa, olisi keskeytettävä odotettaessa vireillepanevan jäsenvaltion tekemää päätöstä.

               (5)

               Komission olisi voitava panna menettely vireille koska tahansa, myös sen jälkeen, kun on tehty päätös, jonka mukaan tuotteessa ei ole tunnusomaista makua. Jos komissio panee menettelyn vireille, kaikki samaa tuotetta koskevat kansalliset menettelyt olisi päätettävä.

               (6)

               Jos valmistaja tai maahantuoja ei kiistä, että tuotteessa on tunnusomainen maku, tai ei toimita vastausta pyyntöön, joka koskee tuotteen tunnusomaisen maun arviointia, määritys olisi voitava tehdä yksinkertaistetun menettelyn perusteella.

               (7)

               Jos valmistaja tai maahantuoja kiistää, että tuotteessa on tunnusomainen maku, vireillepanevan jäsenvaltion tai komission olisi käynnistettävä perusteellinen arviointi. Tätä varten voidaan kuulla riippumatonta neuvoa-antavaa paneelia ja kerätä tietoja muista lähteistä. Tietoja voidaan myös vaihtaa muiden jäsenvaltioiden ja komission välillä.

               (8)

               Perusteellisen arvioinnin jälkeen ja ennen kuin tehdään päätös siitä, onko tuotteessa tunnusomainen maku, tuotteen valmistajalle tai maahantuojalle olisi annettava mahdollisuus toimittaa kirjallisia huomautuksia. Valmistajan tai maahantuojan olisi myös tapauksen mukaan esitettävä kirjallisissa huomautuksissaan, onko sen emoyhtiötä kuultu. Tuojia olisi kannustettava kuulemaan valmistajaa.

               (9)

               Vireillepanevan jäsenvaltion olisi toimitettava päätösluonnoksensa komissiolle ja liitettävä siihen tarvittaessa kopio riippumattoman neuvoa-antavan paneelin lausunnosta. Kopio asiakirjoista olisi lähetettävä kaikille muille jäsenvaltiolle, ja mukana olisi oltava tiivistelmä kielellä, jota ymmärretään laajasti.

               (10)

               Komissio ja muut jäsenvaltiot voivat esittää kommentteja päätösluonnoksesta. Päätösluonnoksesta ja sen perustana olevista syistä olisi pyrittävä pääsemään yhteisymmärrykseen. Jos jäsenvaltioiden näkemykset eroavat siltä osin, onko tuotteessa tunnusomainen maku, komission olisi pyrittävä saamaan aikaan asiasta yhteisymmärrys. Jos yhteisymmärrykseen ei päästä ja jos se on tarpeen, jotta voidaan varmistaa direktiivin 2014/40/EU 7 artiklan 1 kohdassa säädetyn kiellon yhdenmukainen soveltaminen, komissio toteuttaa toimia määrittääkseen, onko asianomaisessa tuotteessa tunnusomainen maku.

               (11)

               Kun otetaan huomioon kansanterveyttä koskevat näkökohdat, jotka ovat tunnusomaisen maun omaavien tuotteiden kieltämisen taustalla, ja ennalta varautumisen periaate, on aiheellista, että vireillepaneva jäsenvaltio voi hyväksyä kieltotoimenpiteitä heti kun se on tässä asetuksessa säädetyn menettelyn mukaisesti saanut tyydyttävät tiedot siitä, että tuotteessa on tunnusomainen maku. Jos komissio kuitenkin myöhemmin tekee kyseistä tuotetta koskevan päätöksen, vireillepanevan jäsenvaltion olisi toteutettava välittömiä toimenpiteitä sen varmistamiseksi, että sen lainsäädäntö ja käytännöt ovat kyseisen päätöksen mukaisia, jotta direktiivin 2014/40/EU 7 artiklan 1 kohdassa säädettyä kieltoa sovellettaisiin johdonmukaisesti kaikkialla unionissa.

               (12)

               Jäsenvaltioiden ja komission olisi asetettava julkisesti saataville ei-luottamukselliset versiot tämän asetuksen mukaisesti annetuista päätöksistä. Pyynnöt, jotka koskevat kaupallisesti arkaluonteisten tietojen luottamuksellisuutta, olisi otettava asianmukaisesti huomioon. Jos tällaisia pyyntöjä pidetään perusteltuina, kyseiset tiedot olisi toimitettava vain suojatuilla tiedonsiirtovälineillä.

               (13)

               Tässä asetuksessa säädetyt toimenpiteet ovat direktiivin 2014/40/EU 25 artiklassa tarkoitetun komitean lausunnon mukaiset,

         ON HYVÄKSYNYT TÄMÄN ASETUKSEN:
   I LUKU

      YLEISET SÄÄNNÖKSET

   1 artikla
   Kohde
   Tässä asetuksessa säädetään tupakkatuotteen tunnusomaisen maun määrittämiseen liittyviä menettelyjä koskevista yhdenmukaisista säännöistä.
   2 artikla
   Määritelmät
   Tässä asetuksessa ’samalla tuotteella’ tarkoitetaan tuotteita, joissa tupakkaseoksen koostumuksessa on samat ainesosat samassa suhteessa riippumatta tuotemerkistä tai tuotteen muotoilusta.
   II LUKU

      MENETTELYN VIREILLEPANO

   3 artikla
   Vireillepanijana jäsenvaltio tai komissio
   1.   Jos jäsenvaltio, jäljempänä ’vireillepaneva jäsenvaltio’, tai komissio katsoo, että tupakkatuotteessa saattaa olla tunnusomainen maku, se voi panna vireille menettelyn, jolla määritetään, onko tupakkatuotteessa tunnusomainen maku. Myös jokin jäsenvaltio voi pyytää komissiota panemaan menettelyn vireille.
   2.   Komissio voi panna vireille 1 kohdassa tarkoitetun menettelyn silloinkin, kun yksi tai useampi jäsenvaltio on pannut vireille tai saattanut päätökseen yhden tai useampia menettelyjä, etenkin jos se on tarpeen direktiivin 2014/40/EU 7 artiklan yhdenmukaisen soveltamisen varmistamiseksi.
   4 artikla
   Alustava pyyntö valmistajalle tai maahantuojalle
   1.   Vireillepaneva jäsenvaltio tai komissio ilmoittaa tuotteen valmistajalle tai maahantuojalle katsovansa, että tupakkatuotteessa saattaa olla tunnusomainen maku, ja pyytää valmistajaa tai maahantuojaa ilmoittamaan arvionsa tuotteesta.
   2.   Valmistajan tai maahantuojan on vastattava pyyntöön ja toimitettava kirjalliset huomautuksensa neljän viikon kuluessa 1 kohdassa tarkoitetun pyynnön saamisesta tai muuhun sellaiseen päivämäärään mennessä, josta on sovittu tapauksen mukaan vireillepanevan jäsenvaltion tai komission kanssa. Vastauksessaan valmistajan tai maahantuojan on yksilöitävä mahdollisuuksien mukaan muut jäsenvaltiot, joissa sama tuote on saatettu markkinoille. Valmistajan on esitettävä tapauksen mukaan myös emoyhtiönsä kannat. Maahantuojan on esitettävä myös valmistajan kannat.
   3.   Valmistajan tai maahantuojan on 2 kohdan mukaisesti toimittamassaan vastauksessa ilmoitettava, jos se katsoo, että muissa jäsenvaltiossa markkinoille saatetulla samalla tuotteella on eri makuja yhdessä tai useammassa asianomaisessa jäsenvaltiossa. Tällöin valmistajan tai maahantuojan on esitettävä perusteet, joihin väite perustuu.
   5 artikla
   Alustava koordinointi
   1.   Jos menettelyn on pannut vireille jokin jäsenvaltio, kyseisen jäsenvaltion on ilmoitettava komissiolle ja kaikille muille jäsenvaltioille menettelyn vireillepanosta viipymättä.
   Jos menettelyn on pannut vireille komissio, se ilmoittaa kaikille jäsenvaltioille vireillepanosta viipymättä.
   Vireillepaneva jäsenvaltio tai komissio toimittaa valmistajalta tai maahantuojalta 4 artiklan 2 kohdan mukaisesti saadut tiedot muille jäsenvaltioille ja tapauksen mukaan komissiolle.
   2.   Jos menettelyn on pannut vireille jokin jäsenvaltio, muiden jäsenvaltioiden on pidättäydyttävä samaa tuotetta koskevan rinnakkaisen menettelyn vireillepanosta. Jos samaa tuotetta koskevat menettelyt on jo pantu vireille kahdessa tai useammassa jäsenvaltiossa, vain se jäsenvaltio, jossa menettely pantiin vireille ensimmäiseksi, jatkaa menettelyä. Tästä poiketen asianomaiset jäsenvaltiot voivat sopia, että toinen jäsenvaltio toimii vireillepanevana jäsenvaltiona. Kaikki menettelyt, jotka on pantu vireille muissa jäsenvaltioissa kuin vireillepanevassa jäsenvaltiossa, on keskeytettävä odotettaessa vireillepanevan jäsenvaltion tekemää päätöstä.
   3.   Jos menettelyn on pannut vireille komissio, kaikkien jäsenvaltioiden on pidättäydyttävä menettelyjen vireillepanosta ja kaikki käynnissä olevat kansalliset menettelyt on päätettävä, lukuun ottamatta tilannetta, josta säädetään 9 artiklan 3 kohdan toisessa alakohdassa.
   4.   Jo kerättyjä tietoja on pyynnöstä vaihdettava jäsenvaltioiden kesken ja komission kanssa.
   6 artikla
   Valmistajan tai maahantuojan tekemä arviointi
   1.   Jos valmistaja tai maahantuoja ei kiistä, että tupakkatuotteessa on tunnusomainen maku, sen on ilmoitettava tästä vireillepanevalle jäsenvaltiolle tai komissiolle 4 artiklan 2 kohdan mukaisesti toimittamassaan vastauksessa.
   Jos valmistaja tai maahantuoja ei ole kiistänyt vastauksessaan, että tupakkatuotteessa on tunnusomainen maku, tai jos se ei ole toimittanut 4 artiklan 2 kohdan mukaista vastausta, vireillepaneva jäsenvaltio tai tapauksen mukaan komissio voi määrittää asian 9 tai 10 artiklan mukaisesti tapauksissa, joissa se katsoo, että sen käytettävissä oleva tiedot ovat riittävät asian määrittämiseen.
   Jos jäsenvaltio tai komissio katsoo, että on tarpeen hankkia lisätietoja, jotta voidaan määrittää lopullisesti, onko tuotteessa tunnusomainen maku, se voi kerätä lisätietoja 7 artiklan mukaisesti ennen asian määrittämistä 9 tai 10 artiklan mukaisesti.
   2.   Jos valmistaja tai maahantuoja kiistää, että tuotteessa on tunnusomainen maku, vireillepaneva jäsenvaltio tai komissio jatkaa menettelyä 7 ja 8 artiklan mukaisesti.
   III LUKU

      TUTKIMUS

   7 artikla
   Lisätietojen kerääminen ja neuvoa-antavan paneelin kuuleminen
   1.   Vireillepaneva jäsenvaltio tai komissio voi pyytää asianomaiselta valmistajalta tai maahantuojalta lisätietoja, jotka on toimitettava pyynnössä täsmennetyssä määräajassa. Se voi myös pyytää tietoja muista lähteistä, vaihtaa tietoja muiden jäsenvaltioiden ja tapauksen mukaan komission kanssa, sekä kuulla komission täytäntöönpanopäätöksellä (EU) 2016/786 (2) perustettua riippumatonta asiantuntijapaneelia, jäljempänä ’paneeli’.
   2.   Jos paneelia kuullaan, sen on annettava lausuntonsa täytäntöönpanopäätöksen (EU) 2016/786 10 artiklan 6 kohdan nojalla sovellettavassa määräajassa.
   8 artikla
   Valmistajien ja maahantuojien oikeus toimittaa huomautuksia
   1.   Jos vireillepaneva jäsenvaltio tai komissio on tehnyt 6 artiklan 2 kohdan perusteella lisätutkimuksia 7 artiklan nojalla ja jos tästä tutkimuksesta saadut tiedot huomioon ottaen vireillepaneva jäsenvaltio tai komissio katsoo, että tuotteessa on tunnusomainen maku, sen on ennen päätöksen tekemistä annettava valmistajalle tai maahantuojalle mahdollisuus toimittaa kirjallisia huomautuksia.
   Jäsenvaltion tai komission on toimitettava valmistajalle tai maahantuojalle tiivistelmä perusteista, joiden perusteella ehdotettava päätös on tarkoitus tehdä. Jos paneelia on kuultu, valmistajalle tai maahantuojalle on toimitettava sen lausunto. Valmistajalla tai maahantuojalla on neljä viikkoa aikaa toimittaa huomautuksensa. Määräaikaa voidaan pidentää vireillepanevan jäsenvaltion tai tapauksen mukaan komission suostumuksella. Valmistajan tai maahantuojan on myös tapauksen mukaan esitettävä huomautuksissaan, onko sen emoyhtiötä kuultu. Maahantuojan on ilmoitettava, onko valmistajaa kuultu.
   2.   Jos vireillepaneva jäsenvaltio tai komissio katsoo valmistajalta tai maahantuojalta saatujen huomautusten jälkeen, että on tarpeen hankkia lisätietoja, se on toimitettava valmistajalle tai maahantuojalle hankitut lisätiedot ja annettava mahdollisuus täydentävien kirjallisten huomautusten toimittamiseen.
   IV LUKU

      MÄÄRITTÄMINEN

   9 artikla
   Koordinointi ennen jäsenvaltion tekemää päätöstä
   1.   Vireillepanevan jäsenvaltion on käytettävissään olevien tietojen perusteella, mukaan luettuna 6, 7 ja 8 artiklan mukaisesti mahdollisesti hankitut tiedot, laadittava päätösluonnos siitä, onko tuotteessa direktiivin 2014/40/EU 7 artiklan 1 kohdassa kielletty tunnusomainen maku.
   Päätösluonnoksen on oltava perusteltu, ja siinä on otettava tarvittaessa huomioon paneelin lausunto ja muut käytettävissä olevat tiedot tapauksen mukaan.
   Vireillepanevan jäsenvaltion on toimitettava päätösluonnos komissiolle ja muille jäsenvaltioille. Sen on myös toimitettava paneelin lausunto, jos paneelia kuultiin, ja toimitettava mahdollisuuksien mukaan tarkat tiedot muista jäsenvaltioista, joissa sama tuote on saatettu markkinoille.
   Lopullinen päätös voidaan tehdä vasta kun on kulunut neljä viikkoa päätösluonnoksen toimittamisesta. Määräaikaa voidaan pidentää vireillepanevan jäsenvaltion ja komission välisellä sopimuksella.
   2.   Komissio ja muut jäsenvaltiot voivat toimittaa kommentteja päätösluonnoksesta kolmen viikon kuluessa päätösluonnoksen toimittamisesta. Mahdolliset vastalauseet päätösluonnoksessa esitettyihin päätelmiin on perusteltava asianmukaisesti.
   3.   Vireillepanevan jäsenvaltion on otettava saadut kommentit huomioon. Jos on erimielisyyttä siitä, onko tuotteessa tunnusomainen maku, vireillepanevan jäsenvaltion, muiden jäsenvaltioiden ja komission on pyrittävä pääsemään yhteisymmärrykseen. Jos yhteisymmärrykseen ei päästä ja jos katsotaan, että on tarpeen varmistaa direktiivin 2014/40/EU 7 artiklan 1 kohdan yhdenmukainen soveltaminen, komissio panee vireille 3 artiklan 1 kohdan mukaisen menettelyn.
   Ensimmäisen alakohdan mukaisesti komission vireille panema menettely ei saa vaikuttaa vireillepanevan jäsenvaltion oikeuteen tehdä päätös, jolla kielletään tuote 7 artiklan 1 kohdan perusteella. Tässä tapauksessa vireillepanevan jäsenvaltion on ilmoitettava päätöksestä valmistajalle tai maahantuojalle. Sen on myös toimitettava muille jäsenvaltioille ja tapauksen mukaan komissiolle päätöksestä kopio, jossa tuodaan mahdollisuuksien mukaan esiin jäsenvaltiot, joissa sama tuote on saatettu markkinoille. Kunhan komissio on tehnyt päätöksensä, jäsenvaltion on välittömästi toteutettava tarvittavat toimenpiteet sen varmistamiseksi, että sen kansallinen lainsäädäntö on päätöksen mukainen.
   4.   Jos jäsenvaltiot ja komissio eivät ole toimittaneet vastalauseita vireillepanevan jäsenvaltion päätösluonnoksesta, kyseisen jäsenvaltion on tehtävä päätös ja ilmoitettava siitä valmistajalle tai maahantuojalle. Muille jäsenvaltioille ja tapauksen mukaan komissiolle on toimitettava kopio, jossa tuodaan mahdollisuuksien mukaan esiin jäsenvaltiot, joissa sama tuote on saatettu markkinoille.
   10 artikla
   Komission tekemä päätös
   1.   Jos valmistaja tai maahantuoja on ilmoittanut komissiolle, ettei se kiistä sitä, että tupakkatuotteessa on tunnusomainen maku, tai jos valmistaja ei ole toimittanut vastausta 4 artiklan 2 kohdan mukaisesti, komissio tekee – ottaen asianmukaisesti huomioon kaikki käytettävissään olevat tiedot, mukaan luettuna mahdolliset 7 artiklan nojalla saadut lisätiedot – direktiivin 2014/40/EU 7 artiklan 2 kohdan nojalla päätöksen siitä, onko tuotteessa tunnusomainen maku.
   2.   Jos komissio on päättänyt tehdä 6 artiklan 2 kohdan perusteella perusteellisen tutkimuksen 7 ja 8 artiklan mukaisesti, se tekee tutkimuksen tuloksena saatujen tietojen perusteella direktiivin 2014/40/EU 7 artiklan 2 kohdan nojalla päätöksen siitä, onko tuotteessa tunnusomainen maku.
   11 artikla
   Rinnakkaiset menettelyt
   1.   Heti kun vireillepaneva jäsenvaltio on tehnyt päätöksen, samaan tuotteeseen liittyvät keskeytetyt menettelyt voidaan käynnistää uudelleen. Jos jäsenvaltio, jossa sama tuote on saatettu markkinoille, ei ole samaa mieltä vireillepanevan jäsenvaltion päätöksen kanssa, se on ilmoitettava kannastaan komissiolle. Komissio kuulee vireillepanevaa jäsenvaltiota ja muita jäsenvaltioita, joissa sama tuote on saatettu markkinoille. Jos tämän kuulemisen perusteella katsotaan, että on tarpeen varmistaa direktiivin 2014/40/EU 7 artiklan 1 kohdan yhdenmukainen soveltaminen, komissio panee vireille 3 artiklan 1 kohdan mukaisen menettelyn.
   2.   Jos komissio on tehnyt päätöksen, kaikkien jäsenvaltioiden on varmistettava, että päätös pannaan riittävällä tavalla täytäntöön.
   V LUKU

      TIEDOT

   12 artikla
   Luottamukselliset tiedot
   1.   Valmistajat ja maahantuojat voivat pyytää viestinnässään, että tietyt tiedot pidetään luottamuksellisina sillä perusteella, että ne ovat liikesalaisuuksia tai muutoin kaupallisesti arkaluonteisia. Tällöin niiden on yksilöitävä selvästi asianomaiset tiedot ja esitettävä pyynnön perusteet.
   2.   Jos pyyntöä pidetään perusteltuna, jäsenvaltioiden ja komission on varmistettava, että tämän asetuksen perusteella saadut tiedot suojataan asianmukaisesti. Kaiken näitä tietoja koskevan viestinnän on tapahduttava käyttämällä mekanismeja, jotka mahdollistavat luottamuksellisten tietojen suojatun siirtämisen.
   13 artikla
   Päätösten julkaiseminen
   Jäsenvaltioiden ja komission on asetettava julkisesti saataville ei-luottamukselliset versiot kaikista tämän asetuksen mukaisesti tehdyistä päätöksistä.
   VI LUKU

      LOPPUSÄÄNNÖKSET

   14 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä toukokuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 127, 29.4.2014, s. 1.

      (2)  Komission täytäntöönpanopäätös 2016/786, annettu 18 päivänä toukokuuta 2016, tupakkatuotteiden tunnusomaisen maun määrittämisessä jäsenvaltioita ja komissiota avustavan riippumattoman neuvoa-antavan paneelin perustamiseen ja toimintaan liittyvästä menettelystä (ks. tämän virallisen lehden s. 79).